title: Tehtäväshakki

text: Laadinnan arvonimien perustana ovat muutaman vuoden välein ilmestyviin "FIDE-albumeihin" hyväksytyt tehtävät ja näistä saadut pisteet.


title: Republic F-84F Thunderstreak

text: Republic F-84F Thunderstreak on yhdysvaltalainen Republic Aviation -yhtiön suunnittelema, ja yhdessä General Motorsin kanssa valmistama suihkumoottorinen taktinen hävittäjäpommittaja.


title: Republic F-84F Thunderstreak

text: Nuolisiipinen kone perustui pääsuunnitelijansa Alexander Kartvelin aikaisempaan F-84 Thunderjetiin. Koneen modifioinnin tarkoitus oli parantaa lento-ominaisuuksia ja tehdä koneesta aiempaa mallia nopeampi. YF-84F −prototyyppi lensi ensilentonsa 3. kesäkuuta 1950. F-84F otettiin palveluskäyttöön vuonna 1954. ja poistettiin Yhdysvalloissa palveluskäytöstä vuonna 1972. Konetyyppi oli kylmän sodan aikana käytössä useassa Euroopan Nato-maassa.


title: Republic F-84F Thunderstreak

text: Thunderstreakista kehitettiin tiedusteluversio RF-84F Thunderflash, joita Kreikka käytti vuoteen 1991. Tämä konetyyppi oli myös Norjan kuninkaallisten ilmavoimien käytössä.


title: Alain Hamer

text: Alain Hamer (s. 10. joulukuuta 1965 Luxemburg, Luxemburg) on luxemburgilainen jalkapalloerotuomari. Hän on toiminut kansainvälisenä erotuomarina vuodesta 1993 asti. Hamer on tuominnut urallaan useita Mestarien liigan otteluita, ensimmäisen kerran kaudella 2000–2001. Hänellä on myös tilillään otteluita tuomittuna Ranskan pääsarjasta.


title: Alain Hamer

text: Hamer lopettu uransa 45-vuotiaana vuonna 2010.


title: Greatest (Gene Vincent)

text: Greatest on monofoninen kokoelma-albumi yhdysvaltalaisen rock and roll -laulaja Gene Vincentin tuotannosta vuosilta 1956-1959. Vincent oli yksi merkittävimmistä hahmoista varhaisessa rockissa. Levyn on julkaissut Capitol Records ja sitä on valmistettu Ruotsissa. Valmistusvuotta ei ole ilmoitettu.


title: Greatest (Gene Vincent)

text: Levyllä olevien 16 kappaleen valitsijat ovat John ja Stuart Wild Wax Show:sta. Kappaleissa on sekä singlejä että albumiraitoja. Levyn esittelytekstin on tehnyt Mick Farren NME–lehdestä.


title: Greatest (Gene Vincent)

text: Levykannen suunnittelija on Adrian Sandgrove yhtiöstä EMI Design. Levykannen kuvassa Vincentin kappaleet on sijoitettu Rock-Ola -jukeboxiin. Valokuvat on ottanut Bill Richmond.


title: Greatest (Gene Vincent)

text:
Kiitoksissa on mainittu John Beecher.
A-puoli


title: Greatest (Gene Vincent)

text:
1. Be-Bop-A-Lula - 2:35
2. Race with the Devil – 2:09
3. Gonna Back Up Baby – 2:30
4. Who Slapped John – 2:02
5. Bluejean Bop – 2:22
6. Bop Street – 2:33
7. Jump Back Honey – 2:05
8. B-I-Bickey-Bi-Bo-Bo-Boo – 2:18
B-puoli


title: Greatest (Gene Vincent)

text:
1. Lotta Lovin' – 2:09
2. Dance to the Bop – 2:19
3. Dance in the Street – 2:14
4. Rocky Road Blues – 2:14
5. Say Mama – 2:15
6. Anna-Annabelle tai Anna Annabelle – 1:43
7. She-She Little Sheila – 2:31
8. Wildcat tai Wild Cat – 2:28Gene Vincent LP "Greatest" (Capitol Records 7C 054-85057)


title: Terje Hauge

text: Terje Hauge (s. 5. lokakuuta 1965 Bergen, Norja) on norjalainen jalkapalloerotuomari. Hänestä tuli kansainvälinen erotuomari vuonna 1993.


title: Terje Hauge

text: Hauge on tuominnut Norjan korkeimmalla sarjatasolla Tippeligaenissa vuodesta 1990 lähtien. Hänet on valittu sarjan parhaaksi tuomariksi vuosina 2004 ja 2007. Hän on tuominnut useita otteluita myös Mestarien liigassa sekä UEFA Cupissa. Kotimaassaan hänellä on kokemusta muun muassa vuosien 1996 ja 2003 cupin loppuottelusta. 27. elokuuta 2004 hän toimi erotuomarina UEFA Super Cupin ottelussa, jossa kohtasivat Porto ja Valencia.


title: Terje Hauge

text: Hauge on ollut maajoukkuetasolla tuomitsemassa arvokilpailuissa kolmesti urallaan: vuoden 2000 (4. tuomari) ja 2004 EM-kilpailuja sekä vuoden 2002 MM-kilpailuja.


title: Tsuklopentiksoli

text: Tsuklopentiksoli eli "zuclopenthixol" on tyypillinen neurolepti, siis antipsykoottinen lääkeaine. Sen valmistenimi on "Cisordinol". Lääkeaine kehiteltiin edelleen klopentiksolista. Tsuklopentiksoli kuuluu piperatsiinifentiatsiinien lääkeaineryhmään, alalajiin tiaksanteenit. Toinen sille läheinen lääkeaine on flupentiksoli. Tsuklopentiksolin valmistaja on lääketehdas Lundbeck. Esilletuonti tapahtui vuonna 1962, joskin otettiin Suomessa käyttöön vasta paljon myöhempänä. Klopentiksoli taas esiteltiin vuonna 1961.


title: Tsuklopentiksoli

text: Lääkkeellä on voimakas rauhoittava vaikutus. Sitä käytetään mm. vaikeaan psyykkiseen levottomuuteen, joita akuuteissa psykooseissa saattaa ilmetä. Tsuklopentiksolia voidaan annostella depot-tyyppisinä lääkepistoksina lihaksensisäisesti. Menetelmää voidaan käyttää, mikäli esim. potilaalla on vaikeuksia lääkkeenotossa peroraalisesti. Tällöin uuden injektion suorittaminen on tarpeen vain n. 2-3 viikon välein. Injisoitavaa lääkettä on olemassa tsuklopentiksolidekanoaattina (CHClNOS ,CAS-numero 64053-00-5). Dekanoaatti-muotoa käytetään ensiapuluontoisissa tilanteissa, joissa on tarpeen nopea ja voimakas potilaan rauhoittaminen, esimerkkeinä "juoppohulluus" (delirium tremens), sekä hyvin aggressiivisesti käyttäytyvät psykoosipotilaat. Peroraalisen lääkemuodon annoskoot ovat: 2, 10, 25 sekä 40 mg yhtä tablettia kohden.


title: Tsuklopentiksoli

text: Tsuklopentiksolilla tunnetaan myös sekä ekstrapyrimidaalisia sivuvaikutuksia että pahanlaatuisen neuroleptioireyhtymän mahdollisuus. Muut sivuvaikutukset voivat olla antikolinergisiä, kuten esim. huimaus ja suun kuivuminen. Tardiivi dyskinesia on myös mahdollinen haitta, samoin akatisia. Joitain sivuvaikutuksia voidaan koettaa lievittää biperideenillä taikka beetasalpaajilla. Jäykkyyteen saattavat auttaa lihasrelaksantit ja bentsodiatsepiinit. Lääkeannostuksen määrä vaikuttanee sivuoireiden esiintymiseenkin.


title: Tsuklopentiksoli

text: Samaan ryhmään lukeutuu vielä saman valmistajan tuote flupentiksoli. Sillä on todettu olevan lievää antidepressiivistä, taikka stimuloivaa hoitovaikutusta. Tämä voi olla hyödyksi hoidettaessa psykoosien sekä skitsofrenian negatiivisiä piirteitä, kuten aloitteettomuutta sekä vetäytyneisyyttä ja eristyneisyyttä.


title: Boatercross

text: Boatercross on nopeasti suosiota kasvattanut koskimelonnan kilpailulaji. Boatercross kilpailussa melotaan koskeen merkattu rata neljän kilpailijan yhteislähtönä. Virheettömästi radan kiertänyt kilpailija on voittaja. Boatercross on vauhdikas ja vaativa koskimelonnan laji, jossa kontaktit kilpailijoiden välillä ovat yleisiä.


title: Boatercross

text: Koska kisat järjestetään yleensä melko vaativissa koskissa, on kilpailijan hallittava koskimelonnan tekniikka hyvin. Kilpailijan kannattaa valita mahdollisimman nopea laskureitti. Koskessa olevat kivet, kaatuvat aallot ja stopparit pyrkivät hidastamaan melontaa. Nämä esteet pitäisi pystyä kiertämään. Kontaktit kilpailijoiden välillä muuttavat helposti kajakin suuntaa ja ajavat melojan pois parhaalta laskureitiltä. Kilpailijan pitääkin pystyä nopeisiin muutoksiin, ja tilannetta on koko ajan arvioitava suhteessa muihin melojiin.


title: Boatercross

text: Boatercross -kilpailuissa käytetään koskikelpoisia muovikajakkeja. Kajakin enimmäispituus on 260 cm. Melan päät on suojattava esimerkiksi teipillä: näin vältytään vammoilta melan osuessa kasvoihin. Kilpailijoiden on käytettävä kypärää ja melontaliiviä.


title: Boatercross

text: Boatercrossin Suomen mestaruudesta on kilpailtu vuodesta 2006 asti. Kilpailuja on pidetty Kuusamon Myllykoskella sekä Helsingin Vanhankaupunginkoskella iceBREAK-koskimelontatapahtuman yhteydessä. Vuoden 2011 kisat pidettiin Rovaniemen Vikakönkäällä.


title: Åberg

text: Åberg on muun muassa seuraavien henkilöiden sukunimi:


title: Krister

text:
Krister on skandinaavinen miehen etunimi, Kristian-nimen muunnelma.
Suomessa nimi Krister on vuoden 2015 loppuun mennessä annettu Väestörekisterikeskuksen tietojen mukaan noin 3445 henkilölle, ennen vuotta 1920 toisinaan naisillekin. Kristerin nimipäivä on suomenruotsalaisen kalenterin mukaan 13. marraskuuta.


title: On the Way to the Sky

text:
On the Way to the Sky on laulaja-lauluntekijä Neil Diamondin studioalbumi vuodelta 1981. Levyä on valmistanut Filippiineillä Blackgold Records Corporation saatuaan lisenssin yhtiöiltä CBS ja Sony Inc. (Tokio, Japani). LP-levyllä ei ole muita tietoja tuotannosta eikä levyllä esiintyvistä muusikoista.
Seuraavassa on albumilta poimitut singlet julkaisupäivämäärineen sekä Billboardin listasijoituksineen:


title: Lukáš Dlouhý

text: Lukáš Dlouhý (s. 9. huhtikuuta 1983 Pisek) on tšekkiläinen tennispelaaja. Nykyisin lähinnä nelinpeliä pelaava Dlouhý on ollut parhaimmillaan nelinpelin ATP-listalla sijalla 5 kesäkuussa 2009. Hän on voittanut kymmenen turnausta nelinpelissä.


title: Lukáš Dlouhý

text: Nelinpeliä hän on pelannut viime vuosina paljon yhdessä intialaisen tennislegendan Leander Paesin kanssa. Paesin kanssa hän voitti vuonna 2009 Ranskan avoimet ja Yhdysvaltain avoimet. Kaksinpelissä hän on päässyt parhaimmillaan Grand Slam -turnauksen kolmannelle kierrokselle Ranskan avoimissa 2006. Hän hävisi kolmannen kierroksen ottelunsa seitsemänneksi sijoitetulle Tommy Robredolle.


title: Oliver Marach

text: Oliver Marach (s. 16. heinäkuuta 1980 Graz) on itävaltalainen tennispelaaja. Nykyisin vain nelinpeliä pelaava Marach on ollut parhaimmillaan nelinpelin ATP-listalla sijalla kahdeksan lokakuussa 2010. Hän on voittanut kaksitoista turnausta nelinpelissä.


title: Oliver Marach

text: Nelinpeliä Marach on pelannut enimmäkseen puolalaisen Łukasz Kubotin kanssa. Grand Slam -turnauksissa hän on päässyt nelinpelissä välieriin Australian avoimissa vuonna 2009 ja muissa Grand Slam -turnauksissa puolivälieriin asti.


title: Bread & Roses

text: Bread & Roses on yhdysvaltalaisen laulaja-lauluntekijä Judy Collinsin studioalbumi vuodelta 1976. Levyn on julkaissut Elektra Records ja sen on tuottanut Arif Mardin.


title: Bread & Roses

text: Albumi on äänitetty New Yorkissa ja useimmat kappaleet on äänittänyt Phil Ramone A & R –studioilla. Hän on myös johtanut äänityksiä. Äänitysassistenttina on ollut Vicki Fabry. Kappaleen "Special Delivery" on äänittänyt Glenn Berger samassa paikassa. Kappaleen "I Didn’t Know About You" on äänittänyt Lew Hahn Atlantic–studioilla.


title: Bread & Roses

text: Lisä-äänityksiä ovat tehneet Don Hahn A & R -studioilla, Lew Hahn Atlantic-studioilla ja Godfrey Diamond Media Sound -studioilla. Lisäksi Dave Hewitt The Record Plantista on äänittänyt kappaleen "Plegaria A Un Labrador" kuoro-osuuden livenä All Saints -kirkossa.


title: Bread & Roses

text: Levykannen valokuvat on ottanut Mary Ellen Mark. Levypussin kuvassa olevan Bread and Roses –aiheisen kudontatyön on tehnyt Judy Collinsin sisar Holly Ann Collins. Taiteellisina johtajina ovat olleet Anne Garner ja Glen Christensen. Garner on myös vastannut levykannen suunnittelusta.


title: Bread & Roses

text:
Albumi on omistettu Victor Jaran muistolle ja se sisältää tämän tekemän kappaleen "Plegaria A Un Labrador".
Sivu 1


title: Bread & Roses

text:
1. Bread and Roses – 3:05
2. Everything Must Change – 4:25
3. Special Delivery – 3:55
4. Out of Control – 3:00
5. Plegaria A Un Labrador (Prayer to a Laborer) – 4:04
5. Come Down in Time – 3:23
Sivu 2


title: Bread & Roses

text:
1. Spanish Is the Loving Tongue - 4:32
2. I Didn’t Know About You – 3:29
3. Take This Longing – 5:25
4. Love Hurts – 3:17
5. Marjorie – 0:43
6. King David – 4:27
Kappaleet on sovittanut Arif Mardin, paitsi "Out of Control" ja "King David" jotka on sovittanut ja orkesteria johtanut Jonathan Tunick. Lisäksi nimikappaleen laulusovituksen on tehnyt Alex Blachly ja kappaleen "Plegaria Un A Labrador" ovat sovittaneet yhdessä Mardin ja Richard Bell. Kappaleen alkuperäinen oikeudenomistaja on 1971 ja 1976 Editorial Lagos, Buenos Aires, Argentiina. Laulujen sanat on erillisellä lomakkeella.


title: Bread & Roses

text: Levykannen teksteissä Judy Collins kertoo laulujen taustoista. Esimerkiksi nimikappale on syntynyt siten, että Mimi Fariña oli lähettänyt Collinsille runon, josta Fariña oli ottanut yhtiönsä Bread and Roses nimen. Yhtiö oli ryhmä muusikoita, jotka musisoivat ilmaiseksi kouluissa, sairaaloissa, vankiloissa ja vanhainkodeissa. Collinsin sisar Holy Ann oli puolestaan perustanut puutarhan Malibun yläpuolelle, ja tältä Collins sai New Yorkiin Bread and Roses –kudontatyön suunnitelman ja käsityönä värjätyt langat. Lopullinen Holy Annin tekstiilityö on nähtävissä levypussin kuvituksena.


title: Bread & Roses

text: Kappale "Plegaria A Un Labrador" on filmistä "Companero". Jerry Oster oli nimittäin edellisenä vuonna vienyt Collinsin New York Film Festivalin näytäntöihin. Siellä oli nähty mainittu elämäkertafilmi Victor Jarasta tämän lesken kertomana.


title: Bread & Roses

text: Suzanne Helms oli löytänyt kappaleen "Everything Must Change" ja kappale "Spanish Is the Loving Tongue" ajoittuu 17-vuotiaan Judy Collinsin elämään, jolloin Dick Barker Wyomingin Moosesta oli laulanut sitä Collinsille tuulisessa hytissä. Ruth Black oli löytänyt kappaleen "King David" ja Ann Purtill kappaleen "Special Delivery". Hän saa myös kiitokset jo aikaisemmasta kappaleesta "Send In the Clowns". Max Margulis ja Milton Kaye puolestaan olivat ehdottaneet parivaljakon Ellington-Russell kappaletta "I Didn't Know About You".


title: Bread & Roses

text: "Bread and Roses"


title: Bread & Roses

text:
Kuoron laulajat:
"Everything Must Change"


title: Bread & Roses

text: Taustalaulajat:


title: Bread & Roses

text: "Special Delivery"


title: Bread & Roses

text: "Out of Control"


title: Bread & Roses

text: "Plegaria A Un Labrador"


title: Bread & Roses

text: "Come Down in Time"


title: Bread & Roses

text: "Spanish Is the Loving Tongue"


title: Bread & Roses

text: "I Didn't Know About You"


title: Bread & Roses

text: "Love Hurts"


title: Bread & Roses

text: "Marjorie"


title: Bread & Roses

text: "King David"


title: Bread & Roses

text: "Take This Longing"


title: Bread & Roses

text: Seuraavat muusikot esiintyvät levy-yhtiönsä suosiollisella luvalla:


title: Bread & Roses

text: Jo aikaisemmin esiin tulleiden lisäksi Judy Collinsin kiitoslistalla ovat Roberta Kleine, Milton Brooks, George Piros, Jeannette Godfrey, Chris Washington ja Clark Taylor.


title: Bread & Roses

text: Judy Collins LP "Bread & Roses" (Elekra Records 7E-1076, 1976)


title: Johan Olof Åberg

text: Johan tai Jon Olof Åberg (2. heinäkuuta 1843 Åsin seurakunta, Kalmarin lääni – 20. toukokuuta 1898 Tukholma, Ruotsi) oli ruotsalainen kirjailija. Käytyään lyhyen aikaa koulua hän julkaisi runsaasti Ruotsin historiaa koskevia romanttisia kertomuksia.


title: Johan Olof Åberg

text: Hän muutti Tukholmaan 1860-luvulla ja julkaisi runsaasti suosittuja lyhyitä kuvauksia. Yksinkertainen kieli ja kyky luoda jännitystä toivat hänen tuotannolleen menestystä.


title: Marcin Matkowski

text: Marcin Matkowski (s. 15. tammikuuta 1981 Barlinek) on puolalainen tennispelaaja. Nykyisin vain nelinpeliä pelaava Matkowski on ollut parhaimmillaan nelinpelin ATP-listalla sijalla seitsemän heinäkuussa 2012. Hän on voittanut kolmetoista turnausta nelinpelissä.


title: Marcin Matkowski

text: Pekingin olympialaisissa Matkowski ja Mariusz Fyrstenberg pääsivät puolivälieriin asti. Australian avoimissa 2006 pari pääsi välieriin asti.


title: Nilla Tapiola

text: Nilla Samuli Tapiola (s. 1960) on saamelainen liikkeenharjoittaja ja opettaja. Hän toimii myös Utsjokisuun koulussa opettajana. Hänellä on kaksi lasta.


title: Nilla Tapiola

text: Nilla Tapiola valittiin Suomen Saamelaisvaltuustoon 2007–2011.


title: Nilla Tapiola

text: Tapiola on valittu Utsjoen edustajana saamelaiskäräjien jäseneksi neljälle nelivuotiskaudelle: 2004–2007, 2008–2011, 2012–2015 ja 2016–2019. Vuoden 2003 vaalien jälkeen hänet tituleerattiin ääniharavaksi.


title: Nilla Tapiola

text: Tapiola omistaa Utsjoen kirkonkylässä Camping Lapinkylä -leirintäalueen, jonka hän osti vuonna 2002. Leirintäalueella myydään muun muassa kalastuslupia Teno- ja Utsjoelle sekä vuokrataan veneitä ja moottoreita. Lisäksi Tapiola omistaa Tenojokivarressa jo 1980-luvulla perustamansa Kaavan mökkikylän. Hänen puolisonsa on Annukka Nikkinen, joka ylläpitää kunnan kyläkeskuksessa Annukan Grilliä. Tapiolan toiveena on, että kunta ja metsähallitus siirtäisivät Kevon luonnonpuiston vaellusreitin alku- ja loppupäät Utsjoen ja Karigasniemen kyläkeskusten läheisyyteen, jotta retkeilijät saataisiin entistä tehokkaammin yrittäjien tarjoamien palvelujen asiakkaiksi.


title: Nilla Tapiola

text:
Tapiola on lisäksi muun muassa Panttilainaamo Suomen Luottopantti Oy:n hallituksen jäsen, Tenonlaakson Yrittäjät ry:n
puheenjohtaja ja Uulan Säästö Ky:n äänetön yhtiömies.


title: Oulun Kärppien SM-liigakausi 2010–2011

text: SM-liigakausi 2010–2011 on Oulun Kärppien järjestyksessään 23. SM-liigakausi. Tähän mennessä Kärpät on tehnyt runkosarjassa 92 maalia ja päästänyt 107 maalia. Kärpät on runkosarjassa tällä hetkellä kymmenentenä ja pelaa seuraavan ottelun vieraskaukalossa Kalevan Palloa vastaan 8. tammikuuta 2011.


title: Oulun Kärppien SM-liigakausi 2010–2011

text: "Taulukko on päivitetty 4. tammikuuta pelattujen otteluiden jälkeen."


title: Oulun Kärppien SM-liigakausi 2010–2011

text: "(Päivitetty: 22. joulukuuta 2010)"


title: Luettelo televisiosarjan Bratz jaksoista

text: Tämä on luettelo Bratz-televisiosarjan jaksoista.


title: Jiří Novotný

text: Jiří Novotný on seuraavien henkilöiden nimi:


title: Karl Stein

text: Karl Stein -nimisiä henkilöitä:


title: Pyhän Pietarin kirkko (Kööpenhamina)

text: Pyhän Pietarin kirkko (, ), on Tanskassa, Kööpenhaminan keskustan latinalaiskorttelissa sijaitseva saksankielinen evankelis-luterilainen kirkko. Kirkko on vanhin Kööpenhaminan sisäkaupungin säilyneistä kirkoista. Torni, keskilaiva ja kuori ovat peräisin 1400-luvulta. Kirkossa toimivassa saksankielisessä seurakunnassa on nykyään runsaat 900 jäsentä. Kirkon omistaa Tanskan valtiovarainministeriön alainen kiinteistötoimikunta.


title: Hiunoja

text: Hiunoja on Uudenkaupungin Hiun kylässä sijaitseva puro, joka laskee Hiunjärvestä mereen. Aiemmin se on ollut vuolaampi ja keväisin kasvanut koskeksi. Silloin siitä pyydettiin haavilla kutukaloja.


title: Pyhän Pietarin kirkko (Riika)

text: Pyhän Pietarin kirkko on Riiassa, Latviassa sijaitseva kirkko. Se rakennettiin alun perin vuonna 1209, ja sitä laajennettiin 1400-luvulla. Kirkon nykyinen torni valmistui vuonna 1746. Torniin on osunut salama kuusi kertaa; kahdella kerroista torni romahti, vuosina 1666 ja 1721.


title: Pyhän Pietarin kirkko (Riika)

text: Ennen toista maailmansotaa Pyhän Pietarin kirkon torni oli Euroopan korkein puurakennus. Neuvostoaikana torniin asennettiin hissi, minkä jälkeen yleisö on voinut nousta torniin katsomaan näköaloja


title: Oleg Saprykin

text: Oleg Dmitrijevitš Saprykin (, s. 12. helmikuuta 1981 Moskova, Venäjän SFNT, Neuvostoliitto) on venäläinen jääkiekkoilija, pelipaikaltaan laitahyökkääjä. Hän edustaa KHL-seura Salavat Julajev Ufaa.


title: Oleg Saprykin

text: Saprykin on TsSKA Moskovan kasvatti. Hän aloitti pääsarjauransa kaudella 1997–1998, jolloin hän pelasi seurassa 20 ottelua Venäjän superliigassa. Tämän jälkeen Saprykin siirtyi rapakon taakse WHL-juniorisarjaan. Kaksi kautta Seattle Thunderbirdsissä olivat jättimenestyksiä, ensimmäisellä kaudella syntyi tehot 47+46=93. Tämä herätti NHL-seurojen kiinnostukset, ja Calgary Flames varasi hänet ensimmäisellä kierroksella peräti 11. pelaajana .


title: Oleg Saprykin

text: Kaudella 1999–2000 Saprykin pääsi haistelemaan NHL-tunnelmaa neljän ottelun verran. Kauden 2000–2001 hän pelasi kokonaan Flamesissa, tehden 59 ottelussa tehot 9+14=23. Seuraavan kauden hän vietti pääosin AHL:ssä Saint John Flamesissa. Kausi 2001–2002 sujui pääosin NHL:ssä.


title: Oleg Saprykin

text: Kaudella 2003–2004 Saprykin pelasi pelkästään NHL:ssä ja Calgary eteni Stanley Cup -finaaleihin, jotka se hävisi Tampa Bay Lightningille. Saprykin oli pudotuspeleissä suuressa roolissa. NHL:n työsulkukauden 2004–2005 Saprykin pelasi kasvattajaseurassaan TsSKA Moskovassa.


title: Oleg Saprykin

text: Kaudeksi 2005–2006 Saprykin palasi NHL:ään ja Phoenix Coyotesiin, johon hänet oli myyty Denis Gauthierin kanssa vaihdossa Daymond Langkowiin. Seuraavalla kaudella hän teki Phoenixissa NHL-uransa piste-ennätyksensä 14+20=34 ja vakuutti hyvällä kahden suunnan pelillä, mutta tästä huolimatta hänet kaupattiin kesken kauden Ottawa Senatorsiin. Saprykin pelasi seurassa uransa toiset Stanley Cup -finaalit, mutta hän oli jälleen häviävänä osapuolena Anaheim Ducksin vietyä voiton.


title: Oleg Saprykin

text: Kaudeksi 2007–2008 Saprykin pelasi Venäjälle ja kasvattajaseuraansa TsSKA Moskovaan. Hän teki 57 pelissä tehot 29+20=49 ja oli joukkueensa paras pistemies. Seuraava kausi sujui Saprykiniltä vaisummin, kun pistemäärä putosi 39:ään. Kaudeksi 2009–2010 Saprykin siirtyi Dynamo Moskovaan, mistä hän siirtyi kesken kauden SKA Pietariin 24 ottelun jälkeen. Tämän jälkeen Saprykin siirtyi Salavat Julajev Ufaan.


title: Oleg Saprykin

text: Saprykin on edustanut Venäjän maajoukkueita. Saprykinin ensimmäinen virallinen arvoturnaus oli vuoden 2003 MM-kilpailut, joissa hän teki neljä tehopistettä. Saprykin pelasi vastuulisessa roolissa vuoden 2009 MM-kilpailuissa, jossa hän teki tehot 4+3=7 ja voitti kultaa. Hän on ollut mukana myös Euro Hockey Tour -turnauksissa.


title: AutoIt

text: AutoIt on BASIC-tyylinen ilmainen ohjelmointikieli, joka on tehty automatisoimaan Windows-käyttöjärjestelmiä. Alun perin AutoIt suunniteltiin automatisoimaan tilanteita, joissa kymmeniä tuhansia PC:itä tuli asentaa. Ajan myötä se on kehittynyt monimuotoiseksi ohjelmointikieleksi. V3:n myötä AutoIt ei enää tue Windows 95 ja 98 -käyttöjärjestelmiä. V2 on edelleen saatavilla. AutoIt tukee Windows Vista ja Windows 7 -käyttöjärjestelmiä.


title: Mariusz Fyrstenberg

text: Mariusz Fyrstenberg (s. 8. heinäkuuta 1980 Varsova) on puolalainen tennispelaaja. Nykyisin vain nelinpeliä pelaava Fyrstenberg on ollut parhaimmillaan nelinpelin ATP-listalla sijalla kuusi elokuussa 2012. Hän on voittanut kolmetoista turnausta nelinpelissä.


title: Mariusz Fyrstenberg

text: Pekingin olympialaisissa Fyrstenberg ja Marcin Matkowski pääsivät puolivälieriin asti. Australian avoimissa 2006 pari pääsi välieriin asti.


title: Orvin Cabrera

text: Orvin Cabrera (20. helmikuuta 1977 – 28. syyskuuta 2010) oli hyökkääjänä pelannut hondurasilainen jalkapalloilija.


title: Orvin Cabrera

text: Cabrera syntyi La Limassa ja aloitti ammattilaisuransa vuonna 1995. Hänen seuroinaan olivat Real CD España, CD Olimpia, CD Luis Ángel Firpo ja CD Vida. Hän pelasi nuorten maailmanmestaruuskilpailuissa vuonna 1995 ja teki myös maalin Hondurasin aikuisten maajoukkueelle vuonna 2000. Cabrera vetäytyi vuonna 2009 sairastuttuaan.


title: Orvin Cabrera

text: Cabreralla oli vaimo ja kaksi lasta. Hän kuoli kaksi vuotta maksasyöpää sairastettuaan.


title: Russell Trust -säätiö

text: Russel Trust -säätiö on aputoiminimi New Havenissa, Connecticutissa, perustetulle Skull and Bones -seuralle, joka rekisteröitiin vuonna 1856.


title: Swiss Indoors

text: Swiss Indoors on lokakuussa Baselissa, Sveitsissä järjestettävä miesten tennisturnaus. Turnaus järjestettiin ensimmäisen kerran vuonna 1970. Turnaus pelataan St. Jakobshallessa ja se kuuluu ATP World Tour 500 -sarjaan.


title: Aleksandr Perežogin

text: Aleksandr Valerjevitš Perežogin (, s. 10. elokuuta 1983 Öskemen, Kazahstanin SNT, Neuvostoliitto) on venäläinen jääkiekkoilija, pelipaikaltaan laitahyökkääjä. Hän edustaa KHL-seura Avangard Omskia. Hänellä on myös Kazakstanin kansalaisuus.


title: Aleksandr Perežogin

text: Perežogin on HK Kaztsink-Torpedon kasvatti. Hän pelasi kaudella 1999–2000 yhden ottelun Venäjän superliigassa Avangard Omskissa. Kauden 2000–2001 jälkeen Montreal Canadiens varasi hänet NHL:ään ensimmäisellä kierroksella 25. pelaajana . Tästä huolimatta Perežogin vakiinnutti paikkansa Omskissa vasta kaudella 2002–2003.


title: Aleksandr Perežogin

text: Perežogin lähti rapakon taakse kaudella 2003–2004, mutta joutui pelaamaan koko kauden AHL:ssä Hamilton Bulldogsissa. NHL:n työsulkukauden 2004–2005 hän pelasi Omskissa, koska hän sai kiellon AHL:ään väkivaltaisesta mailan käytöstä.


title: Aleksandr Perežogin

text: Perežogin palasi NHL:ään ja Montreal Canadiensiin kaudeksi 2005–2006. Hän pelasi NHL:ssä 67 ottelua, joissa syntyi tehot 9+10=19. Kausi 2006–2007 sujui kokonaan NHL:ssä. Kaudeksi 2007–2008 Perežogin palasi Venäjälle Salavat Julajev Ufaan, jossa hän oli joukkueen paras pistemies ensimmäisellä kaudellaan. Kausi 2008–2009 oli hänelle tehokkain (28+24=52).


title: Aleksandr Perežogin

text: Perežogin palasi Avangard Omskiin kaudeksi 2010–2011.


title: Aleksandr Perežogin

text: Perežogin voitti alle 18-vuotiaiden MM-kultaa vuonna 2001 ja nuorten MM-kultaa vuosina 2002 ja 2003. Hän teki tehot 3+3=6 vuoden 2009 MM-kilpailuissa, joista Venäjä voitti kultaa.


title: Ken Harnden

text: Kenneth "Ken" Harnden (s. 31. maaliskuuta 1973 Harare) on zimbabwelainen entinen yleisurheilija, joka kilpaili 400 metrin aitajuoksussa ja pikajuoksussa. Hän oli korkeushyppääjä vuoteen 1990 saakka. Harnden voitti 400 metrin aidoissa hopeaa sekä Afrikan-mestaruuskilpailuista 1998 että seuraavan vuoden Afrikan kisoista ja pronssia Kansainyhteisön kisoista 1998. Hän osallistui olympialaisiin kahdesti, vuosina 1996 ja 2000. Harnden oli molemmilla kerroilla mukana sekä 400 metrin aitajuoksussa että 4 × 400 metrin viestissä, mutta ei juossut kertaakaan olympiafinaalissa.


title: Ken Harnden

text: Myös Kenin veli Iain oli olympiatason yleisurheilija.


title: Ken Harnden

text: "Lähde: IAAF"


title: Jonas Junland

text: Jonas Anders Vilhelm Junland (s. 15. marraskuuta 1987 Linköping, Ruotsi) on ruotsalainen jääkiekkopuolustaja, joka pelaa SHL-joukkue Linköpings HC:ssä. Hän toimii joukkueen varakapteenina. Junland on hyökkäävä puolustaja, jonka vahvuuksiin kuuluu luistelu, pelinavaaminen, laukaus ja ylivoimapelaaminen. Hänen tulisi kuitenkin pelata fyysisemmin. Junlandin muihin heikkouksiin kuuluu ajoittainen kiekon liikapitäminen ja suunnanmuutokset.


title: Jonas Junland

text: Junland on Linköpings HC:n oma kasvatti. Hän voitti U16 SM:n mestaruuden vuonna 2003. Kaudella 2005–2006 Junland voitti tehoilla 17+23=40 seuran J20-junioreiden sisäisen piste- ja syöttöpörssin sekä koko J20 SuperElitin puolustajien piste-, maali- ja syöttöpörssin. Hän voitti kauden päätteeksi sarjan mestaruuden. Junland debytoi samalla kaudella myös Linköpingin Elitserien-joukkueessa, jossa hän pelasi neljä runkosarjaottelua.


title: Jonas Junland

text: St. Louis Blues varasi Junlandin kolmannella kierroksella 64. pelaajana . Varsinaisella Elitserienin tulokaskaudellaan 2006–2007 hän teki Linköpingissä 41 runkosarjaottelussa tehot 1+4=5 ja 15 playoff-ottelussa viisi syöttöpistettä. Junland voitti kauden päätteeksi Elitserien-hopeaa. Hän pelasi kauden aikana miesten pelejä myös neljä ottelua lainalla sarjatasoa alempana HockeyAllsvenskan-joukkue IK Oskarshamnissa. Kesäkuussa 2007 Junland teki kolmivuotisen tulokassopimuksen St. Louis Bluesin kanssa, mutta hän pelasi kauden 2007–2008 vielä lainalla Linköpingissä. Junland teki siellä 52 runkosarjaottelussa tehot 3+17=20 ja 16 playoff-ottelussa tehot 4+3=7. Hän voitti kauden päätteeksi Elitserien-hopeaa.


title: Jonas Junland

text: Kaudeksi 2008–2009 Junland siirtyi St. Louis Bluesin organisaatioon. Hän pelasi kautensa pääasiassa AHL-joukkue Peoria Rivermenissa, jonka eniten maaleja tehnyt puolustaja Junland oli 13 osumallaan. Hän pelasi kauden aikana myös ssa. Junland pelasi NHL:ssä ensimmäisen ja kauden ainoaksi jääneen ottelunsa 18. joulukuuta 2008 Washington Capitalsia vastaan. Hän sai siinä yhden kahden minuutin jäähyn. Kaudella 2009–2010 Junland oli tehoilla 14+30=44 Rivermenin toiseksi paras pistemies Lars Ellerin jälkeen. Hän jakoi AHL:n puolustajien pistepörssin yhdeksännen sijan Lowell Devilsin Cory Murphyn kanssa. Junland pelasi kauden aikana myös AHL:n tähdistöottelussa. Hän pelasi myös kolme NHL-ottelua tehden kaksi syöttöpistettä.


title: Jonas Junland

text: Junland palasi kaudeksi 2010–2011 kotimaahansa ja siirtyi vuoden mittaisella sopimuksella Färjestads BK:n riveihin. Hän teki Elitserienin yhden kauden piste-ennätyksensä tehoilla 5+17=22, joilla Junland oli joukkueen tehokkain puolustaja. Hän voitti kauden päätteeksi Ruotsin-mestaruuden. Kaudeksi 2011–2012 Junland siirtyi KHL:n kazakstanilaisseura Barys Astanaan. Kesken toisen Astana-kautensa 2012–2013, lokakuussa 2012 hänen sopimuksensa purettiin vain kolmen pelatun ottelun jälkeen ja Junland siirtyi loppukauden kattavalla sopimuksella SM-liigajoukkue Pelicansiin. Hän ehti pelata sielläkin kuitenkin vain viisi ottelua, kunnes ylävartalovamma päätti Junlandin kauden. Hän pelasi Pelicansissa varsin suuressa roolissa ja ehti saada siellä peliaikaa keskimäärin noin 21 minuuttia ottelua kohden.


title: Jonas Junland

text: Kaudeksi 2013–2014 Junland palasi kolmivuotisella sopimuksella kasvattajaseuraansa Linköpings HC:hen. Hän nousi joukkueen varakapteeniksi. Kaudella 2014–2015 Junland oli Linköpingin tehokkain puolustaja tehoilla 9+22=31, joilla hän sijoittui SHL:n (ent. Elitserien) puolustajien pistepörssissä neljänneksi.


title: Jonas Junland

text: Junland pelasi alle 20-vuotiaiden MM-kilpailuissa 2007. Hän voitti Ruotsin sisäisen tehotilaston lukemalla +5. Ruotsin A-maajoukkueessa Junland on pelannut yhteensä kymmenen ottelua tehden kolme syöttöpistettä. Hän teki A-maajoukkuedebyyttinsä 5. helmikuuta 2008 Västeråsissa Slovakiaa vastaan.


title: Naringeniini

text: Naringeniini on flavonoidi, jota esiintyy runsaasti greipissä. Sillä voi olla eräiden lääkkeiden kanssa haitallisia yhteisvaikutuksia, joten greippiä tai sitä sisältäviä tuotteita ei pidä nauttia, jos käyttää lääkkeitä. Tunnettuja tällaisia lääkkeitä ovat ainakin verenpaine-, nukahtamis-, kolesteroli- ja reumalääkkeet. Naringeniini vaikuttaa maksan toimintaan ja sitä kautta se joko heikentää tai vahvistaa lääkkeen tehoa.


title: Naringeniini

text: Sinänsä naringeniinilla on todettu myönteisiä vaikutuksia muun muassa viruksiin, mitä tutkitaan parhaillaan.. Sen vaikutusta on tutkittu myös hiirillä, joilta puuttuu LDL-reseptori.


title: Iain Harnden

text: Iain Harnden (s. 23. syyskuuta 1976) on zimbabwelainen entinen yleisurheilija, joka kilpaili 400 metrin aitajuoksussa ja pika-aitajuoksussa. Hän voitti Eteläisen Afrikan mestaruuden vuonna 2000 sekä 110 metrin että 400 metrin aitamatkoilla. Harnden osallistui olympialaisiin kerran, vuonna 2000. Tuolloin hän jäi 400 metrin aidoissa alkueränsä seitsemänneksi eikä päässyt jatkoon.


title: Iain Harnden

text: Myös Iainin veli Ken oli olympiatason yleisurheilija.


title: Iain Harnden

text: "Lähde: IAAF"


title: Mattias Ekholm

text: Mattias Ekholm (s. 24. toukokuuta 1990 Borlänge, Ruotsi) on ruotsalainen jääkiekkoilija, pelipaikaltaan puolustaja. Hän edustaa NHL:ssä pelaavaa Nashville Predatorsia.


title: Mattias Ekholm

text: Ekholm on alun perin IFK Oren kasvatti. Kaudeksi 2006–2007 hän siirtyi Moraan, jossa hän pelasi ensimmäisen Elitserien-ottelunsa seuraavalla kaudella. Seura putosi kahdeksi seuraavaksi kaudeksi Allsvenskaniin. Nashville Predators varasi hänet 102. pelaajana vuoden .


title: Mattias Ekholm

text: Kaudeksi 2010–2011 Ekholm siirtyi Elitserien-seura Brynäsiin. Brynäsissä hän pelasi loistavan tulokaskauden, ja hänet valittiin kauden päätteeksi Ruotsin vuoden tulokkaaksi. Hän teki kauden aikana 33 pistettä ja oli neljäs puolustajien pistepörssissä. Kauden jälkeen hän jatkoi kahdella vuodella sopimustaan Brynäsin kanssa, vaikka sitä oli vielä vuosi jäljellä. Toukokuussa Predators teki Ekholmin kanssa kolmivuotisen tulokassopimuksen, ja hän siirtyi kaudeksi 2011–2012 Pohjois-Amerikkaan. Hän pelasi uransa ensimmäiset kaksi NHL-ottelua, mutta palasi lokakuussa 2011 Brynäsiin lainasopimuksella.


title: Mattias Ekholm

text: Ekholm on edustanut Ruotsin nuorisomaajoukkueita. Hän oli mukana alle 18-vuotiaiden MM-kilpailuissa vuonna 2008. Hän oli mukana pronssia voittaneessa Ruotsin joukkueessa vuoden 2010 nuorten MM-kilpailuissa. Aikuisten arvokisoista Ekholmilla on maailmanmestaruus 2018 ja MM-pronssi 2014.


title: Crash Love

text: Crash Love on kahdeksas AFI:n julkaisema studioalbumi. Tuottajina toimivat Joe McGrath ja Jacknife Lee, ja se julkaistiin 29. Syyskuuta 2009. Julkaisijana Interscope Records


title: Crash Love

text: Decemberunderground-kiertueen jälkeen AFI vietti 2 vuotta kirjoittaen ja äänittäen uutta albumia, samalla jäsenet myös työstivät sivuprojektejaan. Basisti Hunter aloitti Hunter Revengen ja kokosi entisen bändinsä The Forcen. Davey Havok ja Jade Puget taasen äänittivät ja esiintyivät electropop-bändissä Blaqk Audio. Havok myös perusti muotimerkin ja Puget remixasi ja tuotti kappaleita toisille artisteille.


title: Crash Love

text: Albumin ensimmäinen singlen Medicate tuli ostettavaksi iTunesista 25. elokuuta ja pääsi radioon 1. syyskuuta. Se oli myös soitettava kappale Guitar Hero 5-pelissä. Deluxe-edition ja digitaaliset versiot albumista sisälsivät b-puolia ja demo-kappaleita. Albumi pääsi sijalle 12 Billboard 200-listalla ja myi 52 000 kappaletta Yhdysvalloissa ensimmäisellä viikolla.


title: Karel Goeyvaerts

text: Karel Goeyvaerts (8. kesäkuuta 1923 Antwerpen – 3. helmikuuta 1993 Antwerpen) oli säveltäjä. Hän opiskeli vuosina 1943–1947 kuninkaallisessa konservatoriossa Antwerpenissä ja jatkoi opintojaan Pariisin konservatoriossa Darius Milhaud'n ja Olivier Messiaenin johdolla. Varsinkin jälkimmäinen vaikutti suuresti nuoreen Goeyvaertsiin. Goeyvaerts oppi myös hallitsemaan Ondes Martenot -soittimen sen keksijän, Maurice Martenot'n opastamana.


title: Karel Goeyvaerts

text: Goeyvaertsin vuosina 1950–1951 säveltämässä sonaatissa kahdelle pianolle voidaan katsoa yhdistyvän Messiaenin ja Webernin vaikutteiden. Teos vaikutti merkittävästi nuoriin avantgardisteihin, erityisesti Karlheinz Stockhauseniin. Vuonna 1953 Goeyvaerts ja Stockhausen lukeutuivat niihin ensimmäisiin säveltäjiin, jotka loivat sähkögeneraattoreilla tuotettua musiikkia.


title: Karel Goeyvaerts

text: Goeyvaertsista tuli vuonna 1970 Ghentin Psykoakustisen ja elektronisen musiikin instituutin tuottaja. Myöhemmin hänestä tuli Belgian Radio 3:n uuden musiikin päätuottaja, ja vuonna 1985 hänet nimitettiin International Composers' Rostrumin puheenjohtajaksi. Hän työskenteli myös Leuvenin katolisessa yliopistossa ja oli jäsenenä Belgian Kuninkaallisessa tieteen, kirjallisuuden ja kaunotaiteiden akatemiassa.


title: Karel Goeyvaerts

text: On kiistanalaista, mikä voidaan määritellä Euroopan ensimmäiseksi täysin sarjallistetuksi sävellykseksi. Ehdokkaita ovat muiden muassa Goeyvaertsin "Nummer 2" (1951) kolmelletoista soittimelle ja "Nummer 1" eli sonaatti kahdelle pianolle. Säveltäjän vuoden 1960 jälkeisessä tuotannossa kuuluu minimalismin vaikutus. Tästä esimerkkejä ovat viisiosainen "Litanies"-sarja (1979–1982) sekä ooppera "Aquarius" (1983–1993).


title: Tomáš Mojžíš

text: Tomáš Mojžíš (s. 2. toukokuuta 1982 Kolín, Tšekkoslovakia) on tšekkiläinen jääkiekkoilija ja maailmanmestari, joka pelaa kaudella 2015–2016 Turun Palloseurassa. Puolustajana pelaava Mojzis on pelannut urallaan Pohjois-Amerikan juniorisarjan lisäksi NHL:ssä kolmessa eri seurassa yhteensä 17 runkosarjaottelua. Hän on pelannut Euroopassa Venäjällä, Ruotsissa ja Suomessa.


title: Tomáš Mojžíš

text: Mojžíš on HC Kolínin kasvatti. Kauden 1999–2000 Mojžíš pelasi HC Pardubicen juniorijoukkueessa. Kaudeksi 2000–2001 hän siirtyi Pohjois-Amerikan juniorisarjaan WHL:ään Moose Jaw Warriorsiin, joka oli varannut hänet ensimmäisellä kierroksella 20. pelaajana kesällä 2000 CHL Import Draftissa. NHL-seura Toronto Maple Leafs varasi Mojžíšin kahdeksannella kierroksella 246. pelaajana . Mojžíš aloitti Moose Jaw’ssa myös seuraavan kauden, mutta siirtyi kesken kauden Seattle Thunderbirdsiin. Toronto myi syyskuussa 2002 Mojžíšin pelaajaoikeudet Vancouver Canucksille, josta se sai vaihdossa Brad Leebin. Kaudella 2002–2003 Mojžíš pelasi Thunderbirdsissä 62 ottelua tehopistein 21+49=70 ja oli joukkueen tehokkain puolustaja ja toiseksi tehokkain pelaaja. Kauden päätteeksi hänet valittiin CHL:n tähdistökentälliseen ja WHL:n tähdistökentälliseen.


title: Tomáš Mojžíš

text:
Mojžíš siirtyi kaudeksi 2003–2004 Vancouverin organisaatioon, mutta seura lähetti hänet heti syyskuussa farmijoukkue Manitoba Mooseen. Hän pelasi kaksi seuraavaa kautta kokonaan AHL:ssä; jälkimmäisellä NHL:n työsulkukaudella 2004–2005 Mojžíš teki 80 ottelussa tehopisteet 7+23=30. Kauden 2005–2006 hän aloitti jälleen Manitobassa, mutta pelasi ensimmäisen NHL-ottelunsa 4. helmikuuta 2006 Edmonton Oilersia vastaan. Hän sai ottelussa NHL-uransa ensimmäisen syöttöpisteen Daniel Sedinin tekemään maaliin. Mojžíš pelasi kauden aikana Vancouverissa yhteensä seitsemän NHL-ottelua, kunnes maaliskuussa 2006 St. Louis Blues hankki Mojžíšin ja kolmannen kierroksen varausvuoron oikeudet Vancouverista vaihdossa Eric Weinrichiin. St. Louis lähetti Mojžíšin farmijoukkueeseen Peoria Rivermeniin, jossa hän pelasi loppukaudella 12 runkosarjaottelua ja yhden pudotuspeliottelun. Heinäkuussa 2006 Mojžíš teki vapaana agenttina St. Lousin kanssa jatkosopimuksen. Hän aloitti kuitenkin kauden 2006–2007 jälleen farmijoukkueessa, josta hänet kutsuttiin NHL:ään kuuden ottelun ajaksi maaliskuussa 2007. Ensimmäisen NHL-maalinsa Mojžíš teki 24. maaliskuuta 2007 Detroit Red Wingsiä vastaan. Hänet lähetettiin takaisin farmijoukkueeseen huhtikuun alussa. Hän pelasi siellä loppukauden ja teki 69 runkosarjaottelussa tehopisteet 2+24=26.
Toukokuussa 2007 Mojžíš teki sopimuksen Venäjän superliigassa pelaavan Sibir Novosibirskin kanssa. Kesäkuussa 2008 hän palasi yhden Venäjällä vietetyn kauden jälkeen takaisin Pohjois-Amerikkaan ja teki pelaajasopimuksen Minnesota Wildin kanssa. Mojžíš aloitti kauden Minnesotan farmijoukkueessa Houston Aerosissa, mutta hänet kutsuttiin NHL:ään jo kauden alussa lokakuussa 2008. Mojžíš pelasi Minnesotassa neljä NHL-ottelua tehopistein 0+1=1 ja pelasi muun kauden Houstonissa, jossa hän teki 46 runkosarjaottelussa tehopisteet 7+15=22 ja pudotuspelien 15 ottelussa tehopisteet 2+0=2.


title: Tomáš Mojžíš

text: Heinäkuussa 2009 Mojžíš teki sopimuksen Ruotsin Elitserienissä pelaavan Modon kanssa. Seuraavalla kaudella hän siirtyi KHL:n Dinamo Minskin, jonne siirtyi heinäkuussa 2010. Mojžíš kärsi kaudella lievästi loukkaantumisista ja teki 42 runkosarjaottelussa tehopisteet 2+7=9. Elokuussa 2011 Mojžíš teki kauden 2011–2012 kattavan sopimuksen SM-liigan TPS:n kanssa. Mojžíš teki TPS:ssa tehot 6+26 ja oli joukkueensa neljänneksi paras pistemies. SM-liigan puolustajien pistepörssissä hän oli kuudes. TPS:sta Mojžíš siirtyi seuraavaksi kaudeksi Lev Prahaan, KHL:ään. Mojžíš palasi kuitenkin myöhemmin takaisin TPS:ään ja SM-Liigaan.


title: Tomáš Mojžíš

text: Jääkiekkokaudella 2015–2016 Mojžíš jatkaa edelleen Turun Palloseuran puolustajana SM-liigassa, kuten hän oli toiminut kaudella 2014–2015.


title: Tomáš Mojžíš

text: Mojžíš edusti Tšekkiä MM-kilpailuissa vuonna 2010 ja voitti kultaa. Hän pelasi alle 20-vuotiaiden MM-kilpailuissa vuonna 2002 ja alle 18-vuotiaiden MM-kilpailuissa vuonna 2000.


title: Tomáš Mojžíš

text: Mojžíš on monipuolinen peruspuolustaja, jolla on hyvä laukaus. Hän pystyy käsittelemään rauhallisesti vaikeita tilanteita. Mojžíšin heikkoudet ovat voimassa ja fyysisessä pelissä. Hän on myös hyvä kääntämään peliä.


title: Nikolai Novosjolov

text: Nikolai Novosjolov (s. 9. kesäkuuta 1980 Haapsalu) on virolainen miekkailija. Hän edustaa seuratasolla Haapsalu JC:tä. Novosjolov voitti kultaa kalvasta MM-kisoissa 2010 ja 2013 sekä hopeaa kalvan joukkuekilpailusta vuoden 2001 MM-kisoissa. Lisäksi hän on voittanut hopeaa vuoden 2012 EM-kisoissa. Hän on osallistunut olympialaisiin kolmesti, vuosina 2000, 2008 ja 2012. Novosjolov sijoittui yhdeksänneksi kalvan joukkuekilpailussa Sydneyn kisoissa 2000 ja oli kolmaskymmenes henkilökohtaisessa kilpailussa Pekingissä 2008 sekä yhdeksäs Lontoossa 2012.


Rukous parisuhteensa rekisteröineiden kanssa on pastoraalinen toimintaohje vapaamuotoisesta rukouksesta parisuhteensa rekisteröineiden ihmisten puolesta, jonka Suomen evankelisluterilaisen kirkon kirkolliskokous 10. marraskuuta 2010 antoi piispainkokouksen tehtäväksi laatia. Rukouksessa parisuhteensa rekisteröineiden ihmisten puolesta ei ole kyse heidän parisuhteensa siunaamisesta. Parisuhteen siunaaminen olisi edellyttänyt uuden kirkollisen toimituksen kaavan luomista ja 3/4 määräenemmistöä kirkolliskokouksessa.


title: Gibberelliinihappo

text: Gibberelliinihappo eli gibberelliini A3 on kasvihormoni. Hormonia käytetään erilaisten kasvien kestävyyden parantamisessa esimerkiksi parantamaan kuljetuskestävyyttä.


title: Gibberelliinihappo

text: Gibberelliinihapon kemiallinen kaava on CHO, moolimassa 346,374 g/mol ja CAS-numero 77-06-5.


title: Pierre Mollet

text: Pierre Mollet (23. maaliskuuta 1920 Neuchâtel, Sveitsi – 22. lokakuuta 2007 Montréal, Kanada) oli sveitsiläissyntyinen baritonilaulaja. Hän sai Kanadan kansalaisuuden vuonna 1974 ja meni vuonna 1979 naimisiin kanadalaisen pianisti Suzanne Blondinin kanssa.


title: Pierre Mollet

text: Mollet opiskeli Lausannen konservatoriossa Charles Panzéran johdolla. Vuonna 1946 hän voitti toisen palkinnon Geneven kansainvälisessä musiikkikilpailussa. Seuraavana vuonna hän aloitti opinnot Nadia Boulangerin johdolla Pariisissa, jossa hän myös oli aktiivinen esiintyjä orkesterien kanssa 1940–1950-luvuilla. Vuosina 1948–1962 hän kiersi Pohjois-Afrikassa ja Ranskassa esiintyen Jeunesses Musicales Internationalin sponsoroimissa konserteissa. Hän esiintyi lisäksi merkittävillä musiikkifestivaaleilla, kuten Strasbourgin ja Aix-en-Provencen festivaaleilla.


title: Pierre Mollet

text: Ammattimaisen oopperadebyyttinsä Mollet teki vuonna 1952 Pelléasin roolissa Claude Debussyn "Pelléas et Mélisandessa" Opéra-Comiquessa. Hän levytti kyseisen roolin vielä samana vuonna kapellimestari Ernest Ansermet'n johdolla. Sen lisäksi, että hän esitti Pelléasin roolia eri Euroopan ja Etelä-Amerikan kaupungeissa, hänen ohjelmistoonsa kuuluivat muiden muassa Albert'n rooli "Wertherissä" (Massenet) ja Mercution rooli "Romeossa ja Juliassa" (Gounod).


title: Isotretinoiini

text: Isotretinoiini on A-vitamiinin johdannainen ja kuuluu retinoidien lääkeryhmään. Retinoideja käytetään tavallisesti iho-ongelmien hoitoon.


title: Isotretinoiini

text: Isotretinoiini-valmisteella hoidetaan sellaisia vaikeita aknemuotoja, joihin eivät ole tehonneet muut hoidot, kuten suun kautta otettavat antibioottihoidot ja paikallinen hoito. Tällaisia vaikeita aknemuotoja ovat esimerkiksi nodulaarinen akne, onteloakne "(acne conglobata)" ja akne, johon liittyy pysyvä arpeutumisen vaara.


title: Isotretinoiini

text: Lääkkeen vaikutus kohdistuu talirauhasiin, joiden ylituotantoa se hillitsee. Lisäksi se rauhoittaa ihon tulehdusta. Lääke saattaa auttaa hankaliinkin oireisiin. Haittavaikutusten vuoksi lääkettä käytetään kuitenkin vain huolella harkituissa tapauksissa, joissa sairaus on todella vaikea.


title: Isotretinoiini

text: Isotretinoiinia voivat määrätä ainoastaan sellaiset ihotautilääkärit, joilla on asiantuntemusta systeemisten retinoidien käytöstä vaikean aknen hoidossa, tai heidän valvonnassaan toimivat lääkärit. Lääkärin on tunnettava perusteellisesti isotretinoiinihoidon riskit ja seurantavaatimukset.


title: Isotretinoiini

text: Isotretinoiini on teratogeeninen (sikiöepämuodostumia aiheuttava), eli se voi vahingoittaa syntymätöntä lasta (esim. aiheuttaa keskushermoston poikkeavuuksia, kasvojen poikkeavuuksia ja sydämen ja verisuonten poikkeavuuksia), vaikka lääkettä otettaisiin vain lyhyt aika raskauden aikana. Myös keskenmenon vaara on suurempi.


title: Isotretinoiini

text: Isotretinoiini-valmisteiden kauppanimiä Suomessa ovat muun muassa Roaccutan, Isotretinoin Ratiopharm, Isotretinoin Actavis, Isotretinoin Alternova ja Isotretinoin Orifarm.


title: Isotretinoiini

text: Isotretinoiinin kemiallinen kaava on CHO, moolimassa 300,435 g/mol, sulamispiste 174-177 °C ja CAS-numero 4759-48-2.


title: Sykloheksanoli

text: Sykloheksanoli (CHO) on syklinen sekundäärinen alkoholi. Yhdistettä käytetään pääasiassa nailonin ja muovien pehmentimien valmistuksessa, puhdistusaineissa ja liuottimissa. Sykloheksanolista käytetään myös nimityksiä heksahydrofenoli, heksaliini ja sykloheksyylialkoholi.


title: Sykloheksanoli

text:
Sykloheksanolia valmistetaan teollisesti kahdella pääasiallisessa tavalla sykloheksaanin hapetuksella ja hydraamalla fenolia. Sykloheksaanin hapetus nestefaasissa kehitettiin 1940-luvulla. Reaktio tapahtuu 180–250 °C:n lämpötilassa käyttämällä kobolttipohjaista katalyyttiä kuten kobolttiasetaattia tai kobolttinaftenaattia. 1950-luvulla aloitettiin boorihappopohjaisten katalyyttien tutkimus ja ne ovatkin syrjäyttäneet kobolttikatalyyttejä. Boorihappokatalyyttiä käytettäessä reaktion tapahtumiseksi tarvittava lämpötila on hieman matalampi 140–180 °C. Boorihappokatalyyttien etuna on myös suurempi selektiivisyys ja saanto. Hapetusreaktio tapahtuu molempia katalyyttejä käytettäessä sykloheksyyliperoksidivälituotteen kautta, joka voidaan hajottaa esimerkiksi emäksisellä vesiliuoksella. Sykloheksanoli on reaktion päätuote ja sivutuotteena muodostuu sykloheksanonia. Tuotteet erotetaan toisistaan alipainetislauksella.
Fenolin hydraus on ensimmäinen sykloheksaanin teolliseen valmistukseen kehitetty menetelmä ja se tapahtuu neste- tai höyryfaasissa. Katalyyttinä prosessissa käytetään nikkeliä, johon voidaan sekoittaa muita metalleja esimerkiksi kuparia, kobolttia tai mangaania. Menetelmällä sykloheksanolisaanto on hyvin korkea, jopa 98%. Myös tällä prosessilla voidaan tuottaa sykloheksanolin lisäksi sykloheksanonia ja epäpuhtautena voi esiintyä myös reagoimatonta fenolia.
Sykloheksanolia voidaan valmistaa myös sykloheksanonia pelkistämällä tai syklohekseenistä, mutta näillä prosesseilla ei ole samanlaista kaupallista merkitystä kuin kahdelle edellä mainitulla menetelmällä.


title: Sykloheksanoli

text: Vuonna 1992 sykloheksanolin ja sykloheksanonin yhteenlaskettu maailmanlaajuinen tuotanto oli noin 3 200 000 tonnia. Vuonna 1999 teknisen sykloheksanolin hinta oli 1,87 Yhdysvaltain dollaria kilogrammalta.


title: Sykloheksanoli

text: Kiteisenä sykloheksanoli on kiteistä valkoista ainetta tai öljymäistä nestettä. Yhdisteelle on tyypillistä haju, joka muistuttaa kamferia. Sykloheksanoli on sekä kiinteänä hygroskooppista ja voi sisältää 12 massaprosenttia vettä. Aine on veteen liukoinen ja liukenee myös orgaanisiin yhdisteisiin kuten alkoholeihin, bentseeniin, asetoniin ja dietyylieetteriin. Yhdisteeseen voidaan lisätä metanolia alentamaan sykloheksanolin sulamispistettä ja siten parantamaan sen kylmänkestävyyttä.


title: Sykloheksanoli

text: Sykloheksanoli reagoi alkoholeille tyypillisesti. Teollisesti tärkeitä reaktioita ovat sykloheksanolin esteröinti- ja hapettumisreaktiot. Sykloheksanoli voidaan hapettaa sykloheksanoniksi ilman katalyyttiä uunissa, jonka lämpötila on 400–450 °C. Hapettamiseen voidaan käyttää metalliyhdisteitä katalyytteinä, jolloin saanto on parempi ja voidaan käyttää alempia lämpötiloja. Tyypillisimpiä ovat kromiin, kupariin, rautaan ja sinkkiin perustuvat katalyytit. Vahvat hapettimet, kuten kaliumpermanganaatti ja typpihappo hapettavat yhdisteen adipiinihapoksi. Sykloheksanolista saadaan syklohekseeniä kuumentamalla sitä happaman katalyytin läsnä ollessa noin 400 °C:n lämpötilaan.


title: Sykloheksanoli

text: Suurin osa sykloheksanolista käytetään nailonin tuotannossa käytettävän adipiinihapon valmistukseen. Lisäksi siitä syntetisoidaan kaprolaktaamia ja muovien pehmentiminä käytettäviä estereitä disykloheksyyliftalaattia ja disykloheksyyliadipaattia sekä sykloheksyyliamiinia. Vuonna 1992 Yhdysvalloissa sykloheksanolin käyttö muuhun kuin nailonin valmistamiseen oli noin 10 000 tonnia. Sykloheksanolia käytetään kemianteollisuudessa liuottamaan lakkoja, öljyjä, sellakkaa, etyyliselluloosaa ja väriaineita. Yhdiste on komponentti myös eräissä puhdistus- ja kiillotusaineissa sekä stabiloijana saippuoissa.


title: Sykloheksanoli

text: Sykloheksanoli on lievästi myrkyllistä. Sen huurut ärsyttävät hengityselimiä ja silmiä. Hengitettynä se aiheuttaa pääkipua ja huonovointisuutta. Yhdisteen karsinogeenisuutta on tutkittu vain vähän, mutta rottakokeissa on sen todettu olevan kokarsinogeeninen eli voimistavan karsinogeenien kykyä aiheuttaa kasvaimia.


title: Cuscon maakunta

text: Cuscon maakunta () on Perun maakunta maan keski-eteläosassa, Cuscon alueella. Maakunta on alueen pienin 617 neliökilometrin pinta-alallaan.


title: Cuscon maakunta

text: Cuscon maakunta on jaettu edelleen kahdeksaan piiriin (esp. "distrito"). Piirit ovat:


title: FC St. Gallen

text: FC St. Gallen on sveitsiläinen vuonna 1879 perustettu jalkapalloseura St. Gallenin kaupungista. Seura on Sveitsin vanhin ja sen miesten edustusjoukkue pelaa maan korkeimmalla sarjatasolla. Seura muutti vuonna 2008 läntisessä St. Gallenissa sijaitsevalle AFG Arenalle.


title: FC St. Gallen

text: Vuonna 1879 perustettu FC St. Gallen on maan vanhin jalkapalloseura, mutta sen menestys on jäänyt vaisuksi. Seura on juhlinut historiansa aikana kahdesti Sveitsin mestaruutta ja kerran sekä cupin että liigacupin voittoa. 2000-luvulla seura on kärsinyt talousvaikeuksista ja kaudella 2008–2009 se pelasi Sveitsin toiseksi korkeimmalla sarjatasolla.


title: Sami Mutanen

text: Sami Mutanen (s. 20. syyskuuta 1984 Joensuu) on suomalainen jääkiekkohyökkääjä, joka pelaa SM-liigajoukkue KooKoossa. Hän on pelipaikaltaan vasen laitahyökkääjä. Mutasta on luonnehdittu pelityyliltään voimahyökkääjäksi. Hän pelaa useimmiten alemmissa ketjuissa.


title: Sami Mutanen

text: Mutanen on Jokipoikien kasvatti. Hän pelasi joukkueessa ensimmäiset miesten pelinsä Suomi-sarjassa kaudella 2002–2003. Seuraavaksi kaudeksi 2003–2004 Mutanen siirtyi Pelicansin A-nuoriin. Kesken kauden 2004–2005 hän siirtyi sieltä Suomi-sarjajoukkue Heinolan Kiekkoon, jossa Mutanen voitti kauden päätteeksi Suomi-sarja -hopeaa. Kauden 2005–2006 hän vietti II-divisioonajoukkue Kontiolahden Kajastuksessa.


title: Sami Mutanen

text: Elokuussa 2006 Mutanen siirtyi Kontiolahdelta kaksi sarjatasoa ylemmäs Mestikseen try-outille kasvattajaseuraansa Jokipoikiin. Alle viikkoa myöhemmin hän sai joukkueeseen kauden 2006–2007 kattaneen sopimuksen. Mutasen tulokaskausi Mestiksessä toi 41 runkosarja- ja kolmessa playoff-ottelussa tehot 5+8=13. Kolmannella Mestis-kaudellaan 2008–2009 hän teki sarjan yhden kauden piste-ennätyksensä tehoilla 11+14=25. Mutanen oli kevään 2009 pudotuspeleissä neljällä osumallaan Jokipoikien paras maalintekijä Jarno Koskirannan kanssa. Hän jakoi myös joukkueen sisäisen tehotilaston voiton Jani Keräsen ja Jarkko Immosen kanssa lukemalla +5. Mutanen voitti kauden päätteeksi Mestis-hopeaa.


title: Sami Mutanen

text: Kauden 2009–2010 päätteeksi Mutanen voitti Jokipojissa Mestiksen-mestaruuden. Liigakarsinnat päättyivät kuitenkin Tampereen Ilveksen 4–1-otteluvoitoin. Mutanen pelasi samalla kaudella myös uransa kaksi ensimmäistä SM-liigaotteluaan lainalla Espoo Bluesissa paikattuaan joukkueen loukkaantumisia. Hän pelasi ensimmäisen SM-liigaottelunsa 24. marraskuuta 2009 Saimaan Palloa vastaan. Mutanen sai ottelussa jääaikaa 13.53 minuuttia.


title: Sami Mutanen

text: Kesäkuussa 2010 Mutanen siirtyi 1+1-vuotisella ja syyskuun loppuun asti kestäneen koeajan sisältäneellä sopimuksella pelaamaan SM-liigaa Porin Ässien riveihin. Hän sai syyskuun alussa sopimuksen joukkueeseen kaudeksi 2010–2011. Mutanen otti roolinsa Ässien nelosketjusta ja hänen ensimmäinen täysi SM-liigakautensa toi 38 runkosarja- ja neljässä playoff-ottelussa tehot 2+10=12. Mutasen liigauran avausmaali syntyi 12. lokakuuta 2010 vieraissa alivoimalla Kalevan Palloa vastaan. Hän pelasi kauden aikana myös neljä ottelua lainalla kasvattajaseurassaan Jokipojissa tammikuussa 2011. Samassa kuussa Ässät käytti Mutasen sopimuksessa olleen option ja teki vuoden mittaisen jatkosopimuksen hänen kanssaan.


title: Sami Mutanen

text: Mutanen teki kaudella 2011–2012 SM-liigan yhden kauden piste-ennätyksensä tehoilla 6+7=13. Hän pelasi kautensa taas lähinnä Ässien nelosketjussa, mutta onnistui tästä huolimatta tekemään kolmessa viimeisessä runkosarjaottelussa viisi maalia Mutasen koko kauden kuudesta osumasta. Kahdessa jälkimmäisessä ottelussaan hän teki molemmissa kaksi maalia. Huhtikuussa 2012 Mutanen teki vuoden mittaisen jatkosopimuksen Ässien kanssa. Saman vuoden marraskuussa sitä jatkettiin taas vuodella. Hän voitti kauden 2012–2013 päätteeksi Suomenmestaruuden.


title: Sami Mutanen

text: Kaudeksi 2014–2015 Mutanen siirtyi kaksivuotisella sopimuksella Kalevan Palloon, jota valmensi hänelle Ässistä tuttu Pekka Virta. Kaudella 2015–2016 Mutanen pelasi leikkaushoitoa vaatineen alaraajavamman vuoksi vain kahdeksan runkosarja- ja kaksi Mestarien liigan ottelua. Huhtikuussa 2016 hän teki kaksivuotisen jatkosopimuksen KalPan kanssa. Kauden 2016–2017 päätteeksi Mutanen voitti SM-hopeaa.


title: Sami Mutanen

text: Syyskuussa 2018 Mutanen siirtyi KooKoon harjoitusvahvuuteen, kunnes hän teki kuusi viikkoa myöhemmin lokakuussa loppukauden 2018–2019 kattavan ja yhden optiovuoden sisältävän jatkosopimuksen.


title: Katalin Makray

text: Katalin Schmittné Makray (s. 5. huhtikuuta 1945 Vasvár) on unkarilainen entinen telinevoimistelija ja olympiamitalisti. Hän edusti seuratasolla budapestilaista Postás SE:tä. Hän voitti hopeaa eritasonojapuilta Tokion olympialaisista 1964 Neuvostoliiton Polina Astahovan jälkeen.


title: Katalin Makray

text: Makray on naimisissa entisen miekkailijan ja nykyisen Unkarin presidentti Pál Schmittin kanssa.


title: Hyppyrotat

text: Hyppyrotat tai hyppyrotat ja koivuhiiret ("Dipodidae") on jyrsijöiden heimo, johon kuuluu 16 eri sukua ja niiden sisältämät 51 lajia. Ne elävät mm. Aasiassa, Pohjois-Afrikassa ja Yhdysvalloissa. Lajeista vain yksi, koivuhiiri ("Sicista betulina"), esiintyy Suomessa. Nisäkäsnimistötoimikunnan ehdotus heimon uudeksi suomenkieliseksi nimeksi on jerbot.


title: Hyppyrotat

text: Hyppyrotille ominaista ovat pitkät takaraajat, lyhyet eturaajat ja pitkä häntä. Niiden vartalon ja pään yhteispituus on 4-15 cm, takaraajat ovat 2,5-8 cm ja häntä 7-25 cm.


title: Hyppyrotat

text: Hyppyrotat tulevat sukukypsiksi parin viikon ikäisenä ja voivat elää 6-vuotiaiksi asti. Useimmiten ne viihtyvät erakkona omassa onkalossaan ja hankkii itse ruokansa, mutta joskus ne kuitenkin muodostavat hajanaisia yhdyskuntia.


title: Hyppyrotat

text: Hyppyrottien asema jyrsijöiden tieteellisessä luokittelussa on muuttunut useaan kertaan. Aiemmin esimerkiksi koivuhiiret ("Sicista") ja kiinanhyppyhiiri ("Eozapus setchuanus") luettiin erilliseen koivuhiirien heimoon "Zapodidae". Nykyisin vallitsevan käsityksen mukaan koivuhiiret ja hyppyrotat muodostavat yhdessä "Dipodidae"-heimon, joka jaetaan kuuteen alaheimoon.


title: Dick Norman

text: Dick Norman (s. 1. maaliskuuta 1971 Waregem) on belgialainen tennispelaaja. Nykyisin vain nelinpeliä pelaava Norman on ollut parhaimmillaan nelinpelin ATP-listalla sijalla 10 huhtikuussa 2010. Hän on voittanut neljä turnausta nelinpelissä.


title: Dick Norman

text: Norman pääsi kaksinpelissä Wimbledonin neljännelle kierrokselle vuonna 1995. Turnauksessa hän voitti Pat Cashin, Stefan Edbergin ja Todd Woodbridgen, kunnes hävisi neljännen kierroksen ottelunsa Boris Beckerille. Nelinpelissä Norman pääsi Ranskan avointen finaaliin vuonna 2009 parinsa Wesley Moodien kanssa. Finaalissa he hävisivät Lukáš Dlouhýlle ja Leander Paesille.


title: Janusz Olech

text: Janusz Roman Olech (s. 4. huhtikuuta 1965 Varsova) on puolalainen entinen miekkailija ja olympiamitalisti. Hän edusti seuratasolla varsovalaisia Marymontia ja Legiaa. Olech osallistui olympialaisiin vuosina 1988–1996 ja voitti yhden mitalin, hopeaa säilän henkilökohtaisesta kilpailusta vuonna 1988.


title: Venäjän kultainen rengas

text: Kultainen rengas () on Keski-Venäjällä Moskovan koillispuolella sijaitsevien historiallisesti merkittävien venäläisten kaupunkien ryhmä, joka on Venäjän tunnetuimpia kiertomatkakohteita: Useimmat kaupungeista ovat vanhempia kuin itse Moskova. Monilla oli tärkeä osansa Venäjän valtion ja Venäjän ortodoksisen kirkon synnyssä. Kaupunkeja luonnehtivat 1100-1700-lukujen venäläisen arkkitehtuurin rakennusmuistomerkit kuten kremlit, luostarit ja kirkkorakennukset tyypillisine sipulikupoleineen ja kellotorneineen, ja niillä on näiltä osin paljolti ulkoilmamuseon luonne. Harvat, kuten Jaroslavl ja Vladimir, ovat kasvaneet myös nykyaikaisiksi keskisuuriksi kaupungeiksi. Matkailun vaatima infrastruktuuri on suhteellisen hyvin kehittynyt ja kaupunkeihin pääsee Moskovan kautta helposti.


title: Luuk de Jong

text: Luuk de Jong (s. 27. elokuuta 1990 Aigle, Sveitsi) on alankomaalainen jalkapalloilija. Hän edustaa tällä hetkellä Alankomaiden Eredivisiessä pelaavaa PSV:tä ja on pelipaikaltaan hyökkääjä.


title: Luuk de Jong

text: Hänen isoveljensä Siem de Jong on myös jalkapalloilija.


title: Luuk de Jong

text: De Jonpopo aloitti pelaajauransa amatööriseura DZC '68:sta, josta myöhemmin hän siirtyi yhdessä veljensä kanssa De Graafschapin junioriakatemiaan. Vuonna 2005 Siem siirtyi Ajaxin junioriakatemiaan, mutta Luuk halusi jäädä De Graafschapiin.


title: Luuk de Jong

text: Hän teki ensiesiintymisensä edustusjoukkueessa 7. marraskuuta 2008 ottelussa NAC Bredaa vastaan. Ensimmäisen maalinsa maan pääsarjassa hän teki ottelussa Twenteä vastaan. Kauden toisen maalinsa hän teki upealla laukauksella ottelussa Heraclesia vastaan. Joukkue joutui kauden päätteeksi pudotuskarsintoihin eikä onnistunut säilyttämään pääsarjapaikkaansa.


title: Luuk de Jong

text: 6. huhtikuuta 2009 varmistui, että De Jong siirtyy seuraavaksi kaudeksi Twenteen kolmivuotisella sopimuksella ja sopimus astuu voimaan heinäkuusta 2009 alkaen. Hän pelasi ensimmäisen eurocup-ottelunsa, kun Twente kohtasi Eurooppa-liigassa moldovalaisen Sheriff Tiraspolin. Ensimmäisen pääsarjaottelunsa joukkueessa hän pelasi Utrechtia vastaan.


title: Luuk de Jong

text: 28. helmikuuta 2010 hän teki ensimmäisen pääsarjamaalinsa Twenten riveissä ottelussa NEC Nijmegeniä vastaan.


title: Luuk de Jong

text:
18.7.2012 tuli tieto De jongin uudesta sopimuksesta saksalaiseen Borussia Mönchengladbachiin. Sopimus oli viisi vuotinen.
Luuk De Jongin siirtosumma seuraan on 15 miljoonaa euroa. De Jong pelasi Mönchengladbachissa 2 vuotta, joista viimeisen puoli vuotta hän vietti lainasopimuksella Englannin Valioliigan Newcastle Unitedissa. De Jongia ei valittu Alankomaiden jalkapallomaajoukkueen 23 miehen edustuskelpoiseen kokoonpanoon jalkapallon maailmanmestaruuskilpailuihin 2014, jotka pelattiin Brasiliassa.


title: Luuk de Jong

text: Heinäkuussa 2014 de Jong siirtyi takaisin pelaamaan Eredivisieniin, kun PSV Eindhoven hankki hänet Borussia Mönchengladbachista viiden vuoden sopimuksella.


title: Luuk de Jong

text:
de Jongin profiili sivustolla Transfermarkt
de Jongin profiili sivustolla Uefa.com
de Jongin PSV-siirto uutisoituna PSV:n kotisivuilla


title: Thomas Jefferson (juoksija)

text: Thomas Theodore Jefferson (s. 8. kesäkuuta 1962 Cleveland) on yhdysvaltalainen entinen yleisurheilija ja olympiamitalisti, joka kilpaili pikajuoksussa. Hän voitti pronssia 200 metriltä Los Angelesin olympialaisista 1984 ja oli samalla matkalla neljäs sisäratojen MM-kisoissa 1991.


title: Thomas Jefferson (juoksija)

text: "Lähde: Tilastopaja"


title: Adler

text: Adler on entinen saksalainen kulkuneuvojen valmistaja. Yhtiö liitettiin vuonna 1958 Grundig-yhtiöön.


title: Adler

text: Adler valmisti moottoripyöriä ensin lyhyen ajan vuodesta 1902, mutta jonka jälkeen keskittyi enimmäkseen autojen ja polkupyörien valmistukseen. Adler aloitti moottoripyörien uudelleen valmistuksen vuonna 1949. Kaksisylinterinen ja kaksitahtinen M250-katupyörä oli yhtiön tunnetuin malli ja sen valmistus aloitettiin vuonna 1953. Adlerit menestyivät rata- ja endurokäytössä, mutta pyörien myynti alkoikin hiipua. Yhtiö liitettiin vuonna 1958 osaksi Grundig-yhtiötä, jonka myötä moottoripyörien valmistus loppui ja yhtiö keskittyi kirjoituskoneiden valmistukseen.


title: Adler

text: Adler valmisti ensimmäiset autonsa ranskalaisen De Dionin lisenssillä vuonna 1899, mutta luopui lisenssivalmistuksesta vuonna 1904 ja suunnitteli automallinsa jatkossa itse. Tunnetuin Adlerin mallisarja oli vuodesta 1932 valmistettu etuvetoinen Trumph. Vuonna 1934 sen rinnalle esiteltiin pienemmällä moottorilla varustettu Trumph Junior. Suuren suosion saavuttaneesta Trumph Juniorista valmistettiin myös kaksipaikkaista urheilumallia Trumph Junior Sport, jota nähtiin Suomessakin Eläintarhan ajoissa.


title: Adler

text: Korpivaara Oy aloitti Adler-autojen tuonnin Suomeen vuonna 1936, mutta se tyrehtyi toisen maailmansodan puhjettua.


title: René Eespere

text: René Eespere (s. 14. joulukuuta 1953 Tallinna) on virolainen säveltäjä. Hän opiskeli Viron musiikkiakatemiassa sävellystä Anatoli Garšnekin johdolla ja valmistui vuonna 1977. Hän täydensi opintojaan vuosina 1977–1979 Moskovan konservatoriossa opettajinaan Aram Hatšaturjan ja Aleksei Nikolajev. Eespere on itse opettanut sävellystä ja musiikin teoriaa Viron musiikkiakatemiassa vuodesta 1979; professori hänestä tuli vuonna 2002.


title: René Eespere

text: Eespere nousi julkisuuteen 1970-luvulla esitetyillä allegorisilla pienoisbaleteillaan. Paul Cook luonnehtii säveltäjää Arvo Pärtin ja Heino Ellerin traditioon kuuluvaksi romantikoksi, jonka musiikki ei kuitenkaan kuulosta näiden tyylistä johdetulta. Cookin mukaan Eespere hyödyntää romanttisia keinoja, mutta päivittää niitä tai sekoittaa niihin vanhempia vaikutteita musiikkiin sopivissa kohdissa. Eesperen tyylissä on vihjeitä vanhan rituaalimusiikin, minimalismin ja barokin vaikutuksista. Hänen teostensa joukossa on oratorioita, kamarimusiikkia, musiikkia lapsille ja soitinkonserttoja.


title: ACE (moottoripyörävalmistaja)

text: ACE on entinen yhdysvaltalainen moottoripyörävalmistaja.


title: ACE (moottoripyörävalmistaja)

text: Amerikkalainen Bill Henderson perusti ACE-yhtiön, kun hän oli vuonna 1917 myynyt Henderson-yrityksensä Schwinn-pyöräyhtiölle. Uudessa yhtiössä jatkettiin samankaltaisilla nelisylinterisillä rivimoottoreilla varustettujen moottoripyörien valmistusta. Yrityksen tunnetuin malli on XP-4, jonka huippunopeus oli 209 km/h, ja ennätystehtiin vuonna 1923. Pyörän valmistusoikeudet myytiin Indianille, joka valmistikin myöhemmin vastaavaa mallia.


title: ABC (moottoripyörävalmistaja)

text: ABC on entinen moottoripyörävalmistaja. Tunnetuin yhtiön malleista oli 1920-luvun 398-kuutioinen kaksisylinterinen bokserimalli. Sitä valmisti brittiläinen Sopwith-lentokoneyhtiö. Pyörää pidetään ensimmäisten BMW-pyörien edeltäjänä, mutta yhtiö ei menestynyt moottorin epäluotettavuuden takia.


title: Isojoen vaakuna

text: Isojoen vaakuna on Isojoen kunnan tunnus. Vaakunan paalu viittaa osittain pitäjän läpi virtaavaan jokeen mutta myös kunnan nimen alkukirjaimeen. Tähkä on puolestaan viittaus maatalouteen.


title: Isojoen vaakuna

text: Vaakunan selitys on ”mustassa kentässä hopeinen paalu, jossa punainen tähkä.” Vaakunan on suunnitellut Pentti Vakkamaa, ja Isojoen kunnanvaltuusto hyväksyi sen kokouksessaan 26. lokakuuta 1965. Sisäasiainministeriö vahvisti vaakunan käyttöön 11. tammikuuta 1966.


title: Karijoen vaakuna

text: Karijoen vaakuna on Karijoen kunnan tunnus. Vaakunan aihe viittaa epäsuorasti niittylakeuksiin viikatteita muistuttavan koron kautta.


title: Karijoen vaakuna

text: Vaakunan selitys on ”kynsikoroisesti katkoinen sini-hopeakilpi.” Vaakunan on suunnitellut Ahti Hammar, ja Karijoen kunnanvaltuusto hyväksyi sen kokouksessaan 8. lokakuuta 1965. Sisäasiainministeriö vahvisti vaakunan käyttöön 28. joulukuuta samana vuonna.


title: CatCat (albumi)

text: CatCat on CatCatin vuonna 1992 julkaistu debyyttialbumi. Levyn kappaleet sovitti Risto Asikainen.


title: Okahiiret

text: Okahiiret ("Acomys") on Aasiassa ja Afrikassa esiintyvä jyrsijäsuku, johon kuuluu 19 lajia.


title: Okahiiret

text: Nimitys tulee suvun hiirten kovasta turkiksesta, joka muistuttaa okapensasta. Piikkien oletetaan kehittyneen pehmeistä karvoista suojaamaan hiirtä. Suvulle ominaista on terävänmuotoinen kuono, isot pystyt korvat ja suuret silmät. Okahiirien häntä on suomuinen ja paljas. Häntä on väritykseltään vaalea, kaksivärinen tai tumma.


title: Okahiiret

text: Okahiiret elävät yleensä kivisellä maalla, mutta niitä esiintyy myös autiomaissa ja metsän aluskasvillisuudessa. Suvun ruokavalioon kuuluvat lähinnä siemenet ja muu kasvipohjainen ravinto.


title: Bye Bye Baby (albumi)

text: Bye Bye Baby on CatCat-duon toinen studioalbumi, joka on julkaistu vuonna 1994.


title: Bye Bye Baby (albumi)

text: Duo edusti Suomea Eurovision laulukilpailussa vuonna 1994 albumin nimikkokappaleella.


title: Jelena Buruhina

text: Jelena Nikolajevna Buruhina (; s. 9. maaliskuuta 1977 Dolgoprudnyi) on venäläinen entinen hiihtäjä. Hän voitti MM-kisoissa kaksi mitalia, hopeaa 30 kilometrin matkalta Val di Fiemmestä 2003 ja pronssia 4 × 5 kilometrin viestistä samoista kisoista. Buruhina osallistui olympialaisiin vuosina 2002 ja 2006, mutta ei voittanut mitaleita. Hänen paras olympiasijoituksensa oli kolmastoista tila 15 kilometrin matkalta Salt Lake Citystä 2002.


title: Jelena Buruhina

text: Buruhina ei voittanut maailmancupissa yhtäkään osakilpailua, mutta oli neljä kertaa kolmen parhaan joukossa.


title: Ilmajoen vaakuna

text: Ilmajoen vaakuna on Ilmajoen kunnan tunnus. Vaakunan aiheen karhunpää on peräisin pitäjän vanhasta sinetistä, nuijat ja isokyröläisen Yrjö Kontsaan puumerkkiä muistuttava jalkajousi viittaavat nuijasotaan.


title: Ilmajoen vaakuna

text: Vaakunan selitys on ”katkoisen kilven hopeisessa yläkentässä musta karhunpää edestäpäin. Sinisessä alakentässä kaksi hopeista puunuijaa ristissä, niiden alakulmassa jalkajousen muotoinen hopeinen puumerkki; jousen kaksikaarteinen virittäjä vastapalkeittain tukin päällä, yläpää kiinni jänteessä.” Vaakunan on suunnitellut Ahti Hammar ja Ilmajoen kunnanvaltuusto hyväksyi sen kokouksessaan 5. heinäkuuta 1950. Sisäasiainministeriö vahvisti vaakunan käyttöön 25. lokakuuta samana vuonna.


title: Kovesjärvi

text: Kovesjärvi on Pirkanmaalla Parkanossa Viitalankylässä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Kovesjoen valuma-alueeseen. Kovesjärvi on osa Kovesjärven valuma-aluetta.


title: Kovesjärvi

text: Järven pituus on 2,3 kilometriä, leveys 1,7 kilometriä ja sen pinta-ala on 225 hehtaaria. Se sijaitsee Parkanon kirkolta 10 kilometriä luoteeseen. Järveen laskee ympäröivistä metsistä parikymmentä suo-ojaa. Yhden ojan kautta laskee Ahvenlampi järven pohjoispäähän. Järven oma laskujoki Kovesjoki lähtee länsilannasta Pässisaaren takaa ja meanderoi Katinhännännevan läpi virratessaan. Kovesjokeen yhtyy Haaranevalla Pirttiluoma, joka on Pirttijärven laskuoja. Kovesjoki laskee kahdeksan kilometrin jälkeen Kotojärveen. Rantaviivan pituus on 9,4 kilometriä. Siihen sisältyy myös järven neljän saaren rantaviivat. Saaret ovat nimeltään Pikkusaari, Pukkisaari, Selkäsaari ja Majasaari. Kotosaari on nykyään niemi. Rannat ovat nykyään pääasiassa metsämaata, mutta pohjois- ja etelärannassa rantaan ulottuu pieniä peltoja. Maatiloja on ollut seitsemän. Rantaan on rakennettu runsaasti vapaa-ajan asuntoja. Niille johtaa tiet seututieltä 274, joka ohittaa järven koillispuolelta parin sadan metrin etäisyydeltä.


title: Kovesjärvi

text: Järven vedenlaatu on huonontunut ja ranta-asukkaat ovat perustaneet Kovesjärven vesien vesiensuojeluyhdistyksen koordinoimaan kunnostustoimia.


title: Kovesjärvi

text: Kovesjokea seuraa melontareitti, joka alkaa Kovesjärvestä ja päättyy Kyrösjärveen. Reitti kulkee joen mukana Kotojärven läpi.


title: Kovesjärvi

text: Vanhasta 1800-luvun pitäjänkarttaan on merkitty luusuaan raivattu Kovesjärven maatalon omistama niitty.


title: Enkeli (albumi)

text: Enkeli on CatCatin kolmas studioalbumi, joka julkaistiin vuonna 1995.


title: AJS

text: AJS on entinen brittiläinen moottoripyörävalmistaja.


title: AJS

text: Albert John Stevens perusti AJS:n 1800-1900-lukujen vaihteessa Wolverhamptonissa. Matchless osti AJS:n omistukseensa vuonna 1931, ja siitä kehittyi vuonna 1938 yhteisyritys AMC (Associated Motor Cycles). Emoyhtiöstä tuli Norton-Villiersin osa vuonna 1967. Yhtiön liittymisen jälkeen valmistettiin vielä joitain pyöriä Nortonin osilla, mutta valmistus lopetettiin huonon menestyksen takia.


title: AJS

text: Yrityksen pyörällä voitettiin Junior TT -kilpailu vuonna 1914 mutta varsinainen kilpamenestys tuli myöhemmin. Yhtiön suurimpana saavutuksena pidetään kaikkien aikojen ensimmäistä 500-kuutioisten maailmanmestaruutta, joka saavutettiin kaksisylinterisellä Porcupineä-mallilla vuonna 1949. AJS:n suosituin kilpapyörä oli 350-kuutioinen 7R "Boy Racer". 7R esiteltiin vuonna 1948, ja se kehittyi myöhemmin 500-kuutioiseksi Matchless G50 -malliksi. Useimmat yhtiön katupyörät olivat yksi- tai kaksisylinterisiä.


title: Yö ja päivä (CatCatin albumi)

text: Yö ja päivä on CatCatin studioalbumi, julkaistiin vuonna 2001 levymerkillä Online Records.


title: Kalle Aalto (malli)

text: Kalle Aalto (s. 1. lokakuuta 1986 Kangasala) on suomalainen malli. Aalto voitti Mr. Finland -tittelin vuonna 2009. Hän toimii myös mallina Modelboom-nimisessä mallitoimistossa.


title: Lestijärven vaakuna

text: Lestijärven vaakuna on Lestijärven kunnan tunnus. Vaakunan aihe viittaa seudun entisaikojen erämaaluonteeseen.


title: Lestijärven vaakuna

text: Vaakunan selitys on ”hopeakentässä sininen teerenpyrstö.” Vaakunan on suunnitellut Gustaf von Numers, ja Lestijärven kunnanvaltuusto hyväksyi sen kokouksessaan 29. syyskuuta 1966. Sisäasiainministeriö vahvisti vaakunan käyttöön 19. tammikuuta 1967.


title: Keith Baker

text: Keith Baker (s. 14. huhtikuuta 1948) on brittiläinen rumpali. Hän soitti yhtyeessä nimeltä Bakerloo, mutta jätti yhtyeen sen julkaistua ainoan albuminsa. Myöhemmin Bakerista tuli hard rock -yhtye Uriah Heepin rumpali kun yhtyeen entinen rumpali Nigel Olsson oli lähtenyt yhtyeestä. Hän soittikin rumpuja albumilla "Salisbury", mutta jätti yhtyeen koska ei halunnut keikailla laajasti sen kanssa. Bakerin korvasi Ian Clarke.


title: Port Chicagon onnettomuus

text: Port Chicagon onnettomuus 17. heinäkuuta 1944 oli Port Chicagon satamassa Kaliforniassa tapahtunut ampumatarvikkeiden räjähdys, jonka seurauksena 320 merimiestä ja siviiliä sai surmansa ja 390 haavoittui. Useimmat kuolleista ja haavoittuneista olivat afroamerikkalaisia.


title: Port Chicagon onnettomuus

text: Kuukausi tapahtuman jälkeen sadat miehet kieltäytyivät lastaamasta ammuksia laivoihin huonojen työolojen vuoksi. 50 miestä tuomittiin kapinoinnista pitkiin vankeusrangaistuksiin. Tuomioiden saama julkisuus johti rotuerottelun purkamiseen laivastossa.


title: Port Chicagon onnettomuus

text: Vuonna 1994 Port Chicago Naval Magazine National Memorial perustettiin uhrien muistolle. Vierailijoiden on ilmoittauduttava vähintään 2 viikkoa etukäteen, koska muistomerkki sijaitsee käytössä olevalla sotilasalueella.


title: Port Chicagon onnettomuus

text: Port Chicago sijaitsi San Franciscosta 30 mailia pohjoiseen. Tyynenmeren sodan aikana siellä lastattiin ammuksia ja räjähteitä rahtilaivoihin. Ahtaajat olivat yleensä afroamerikkalaisia, joita ei oltu koulutettu ammusten käsittelyyn, minkä lisäksi turvallisuudesta tingittiin kiireen vuoksi.


title: Port Chicagon onnettomuus

text: 320:stä kuolonuhrista pystyttiin tunnistamaan vain 51. Kaksi kolmasosaa kuolleista oli afroamerikkalaisia, mikä oli yhteensä 15 % laivaston kaikista mustista kuolleista maailmansodan aikana.


title: Port Chicagon onnettomuus

text: Kolme viikkoa räjähdyksen jälkeen 250 miestä kieltäytyi jatkamasta ammusten lastaamista työn vaarallisuuden vuoksi. Laivastosta erotettiin noin 200 kieltäytyjää ja 50 asetettiin syytteeseen sotaoikeudessa kapinasta.


title: Port Chicagon onnettomuus

text: Presidentti Bill Clinton armahti joulukuussa 1999 Freddie Meeksin, joka oli yksi viimeisistä elossa olleista hengissä selvinneistä.


title: Alavuden vaakuna

text: Alavuden vaakuna on Alavuden kaupungin tunnus. Vaakunan aihe viittaa vanhaan Tohninmäen ristiraunion muinaisjäännösalueeseen.Vaakuna on alun perin vahvistettu Töysän kunnan vaakunaksi 18. helmikuuta 1959.


title: Alavuden vaakuna

text: Vaakunan selitys on ”sinisessä kentässä nyhäkoroinen kärki, josta nousee kaarisakarainen risti; molemmat hopeaa.” Vaakunan on suunnitellut Gustaf von Numers, ja Töysän kunnanvaltuusto hyväksyi sen kokouksessaan 23. joulukuuta 1958. Sisäasiainministeriö vahvisti vaakunan käyttöön 18. helmikuuta 1959.


title: Alavuden vaakuna

text: Alavuden vanhan vaakunan karhu on peräisin vanhan emäpitäjän Isonkyrön pitäjänsinetistä. Tynnyri liekkeineen puolestaan viittaa aikoinaan harjoitettuun tervanpolttoon.


title: Alavuden vaakuna

text: Alavuden vanhan vaakunan selitys on ”kultakentässä seisova karhu pidellen molemmin käsin päänsä yläpuolella pitkällään olevaa tynnyriä, jonka ylälaidassa olevasta tapinreiästä nousee liekki; kaikki mustaa, paitsi karhun varukset ja tynnyristä nouseva liekki punaiset.” Vaakunan on suunnitellut Matti Visanti, ja Alavuden kunnanvaltuusto hyväksyi sen kokouksessaan 30. kesäkuuta 1952. Sisäasiainministeriö vahvisti vaakunan käyttöön 12. elokuuta samana vuonna.


title: Alavuden vaakuna

text: Vaakuna poistui käytöstä vuoden 2012 lopussa, koska kuntaliitoksen myötä entisestä Töysän vaakunasta tuli Alavuden uusi vaakuna.


title: I Look to You

text: I Look To You on Whitney Houstonin seitsemäs ja laulajan viimeiseksi jäänyt studioalbumi, joka julkaistiin elokuussa 2009. Albumi nousi julkaisuviikollaan Billboard 200-listan ykköseksi myyden 305,000 kappaletta. Suomessa albumi debytoi virallisen albumilistan sijalla 17.


title: Bengt Lindroos

text: Bengt Ingmar Lindroos (22. syyskuuta 1918 – 22. elokuuta 2010) oli ruotsalainen arkkitehti, joka suunnitteli Kaknäs-tornin. Hän aloitti talojen suunnittelun paikalliselle rakentajalle 17-vuotiaana ja opiskeli Kuninkaallisessa teknillisessä korkeakoulussa vuosina 1942–1945. Hän oli Sven Markeliuksen työllistämänä ennen oman toimistonsa avaamista Hans Borgströmin kanssa vuonna 1954.


title: Mayday Parade

text:
Mayday Parade on yhdysvaltalainen pop-punkyhtye Tallahasseesta Floridasta. Mayday Parade on ollut aktiivinen vuodesta 2005 lähtien. Mayday Parade soittaa pop-punk, alternative rock ja emo-musiikkia.
Yhtyeen nykyisiä jäseniä ovat Derek Sanders, Jeremy Lenzo, Alex Garcia, Brooks Betts ja Jake Bundrick. Entinen jäsen on Jason Lancaster.
Mayday Paradelta on ilmestynyt kaksi studioalbumia, A Lesson In Romantics (2007), ja Anywhere But Here (2009), sekä yhden EP:n, Tales Told by Dead Friends (2006).


title: Moisei Ginzburg

text: Moisei Jakovlevitš Ginzburg (, 4. kesäkuuta 1892 Minsk – 7. tammikuuta 1946 Moskova) oli neuvostoliittolainen arkkitehti ja yksi venäläisen konstruktivismin johtohahmoista.


title: Moisei Ginzburg

text: Moisei Ginzburg syntyi arkkitehdin perheeseen. Hän valmistui Milanon taideakatemiasta vuonna 1914 ja Riian polyteknisen instituutin arkkitehtuurin tiedekunnasta vuonna 1917. Vuosina 1917–1921 hän asui Krimillä ja asettui sitten Moskovaan, jossa hän opetti Vhutemasissa ja siviili-insinööri-instituutissa (nykyinen Moskovan teknillinen valtionyliopisto). Ginzburg oli perustamassa nykyarkkitehtien yhdistystä OSA:aa vuonna 1925 ja toimi "Sovremennaja arhitektura" (”Nykyarkkitehtuuri”) -lehden päätoimittajana vuosina 1926–1930.


title: Moisei Ginzburg

text: Lukuisten artikkeleidensa ja kirjojensa ansiosta Ginzburgista tuli yksi venäläisten konstruktivistien johtajista ja suuntauksen tärkein teoreetikko. Arkkitehtuurin tavoitteena oli hänen mukaansa tuotannon ja arkielämän rationalisointi. Esimerkkejä uudenlaisista yhteisöllistä elämäntapaa luomaan tarkoitetuista asuintaloista ovat Ginzburgin johdolla rakennetut Malaja Bronnaja -kadun (1926) ja Novinski-bulevardin (1928–1930) kommuunitalot Moskovassa. Arkkitehdin muita tämän kauden töitä ovat Mahatškalan neuvostojen talon rakennussuunnitelma (1926) ja hallituksen talo Almatyssä (1930).


title: Moisei Ginzburg

text: Vuonna 1928 Ginzburgista tuli Venäjän SFNT:n rakennuskomitean tyyppiosaston ja vuonna 1929 Venäjän gosplanin asutusosaston johtaja. Vuonna 1930 hän suunnitteli yhdessä Mihail Barštšin kanssa puutarhakaupungin, jonka tavoitteena oli Moskovan asutuksen hajauttaminen. Samaan aikaan hän laati toteuttamatta jääneet Ufan teollisuusalueen ja Krimin etelärannikon rakennussuunnitelmat.


title: Moisei Ginzburg

text: Vuodesta 1934 lähtien Ginzburg johti moniosaisen arkkitehtuurin historiateoksen toimittamista. Vuosina 1935–1937 Kislovodskiin rakennettiin hänen suunnittelemansa Ordžonikidzelle nimetty parantola. Vuonna 1939 hänet valittiin Neuvostoliiton arkkitehtuuriakatemian jäseneksi. Arkkitehdin viimeiset Kislovodskiin ja Oreandaan suunnittelemat parantolat valmistuivat hänen kuolemansa jälkeen.


title: Sankt Mikael

text: Sankt Mikael oli Venäjän kauppalaivastoon kuulunut hollantilaistyyppinen kolmimastokaljuutti, joka upposi Borstön saaren edustalla Saaristomerellä vuonna 1747 ollessaan matkalla Amsterdamista Pietariin. Viimeisellä matkallaan se kuljetti kauppatavaran ja tavanomaisen lastin lisäksi arvotavaraa Pietarin hoviin kapteeninaan laivuri Carl Paulsen Amiel.


title: Sankt Mikael

text: Hylky löydettiin sattumalta 1950-luvulla kalastajien verkkojen tartuttua sen mastoihin. "Sankt Mikael" oli noin 25 metriä pitkä ja 7 metriä leveä. Tohtori Christian Ahlström tunnisti Borstön hylyksi kutsutun aluksen "Sankt Mikaeliksi" 1970-luvulla. 1980-luvulla suunniteltiin hylyn nostamista. Suunnitelmasta jouduttiin kuitenkin luopumaan laman vuoksi.


title: Sankt Mikael

text: "Sankt Mikaelin" arvokkaat posliinilöydöt sekä muut hylystä löydetyt arvoesineet tekevät siitä yhden Suomen arvokkaimmista hylkylöydöistä. Lounais-Suomen ympäristökeskus vahvisti Museoviraston ehdotuksesta "Sankt Mikaelin" hylylle suoja-alueen vuonna 1999.


title: Sankt Mikael

text: "Sankt Mikael" oli tammesta valmistettu noin 25 metriä pitkä ja noin kuusi metriä leveä kolmimastokaljuutti. Se oli yksi kolmesta Venäjän kauppalaivastoon kuuluneesta arkkienkeleiden mukaan nimetystä aluksesta. "Sankt Mikael" sai nimensä arkkienkeli Mikaelin mukaan.


title: Sankt Mikael

text: "Sankt Mikael" lähti viimeiselle matkalleen Amsterdamista syksyllä 1747. Se oli saapunut 19. kesäkuuta Pietarista. Aluksen määräsatamana oli jälleen Pietari, ja sen kapteenina toimi laivuri Carl Paulsen Amiel. Kauppatavaran ja tavallisen lastin kuten tupakan, tammilankkujen ja sokerin lisäksi alus kuljetti arvotavaraa Pietarin hoviin. "Sankt Mikaelin" tiedetään arkistotietojen perusteella olleen Juutinraumassa lokakuun puolivälissä. Alus jatkoi tämän jälkeen matkaansa kohti Suomen rannikkoa, mutta se haaksirikkoutui Borstön saaren edustalle Turun saaristossa.


title: Sankt Mikael

text: Aluksen hylky löydettiin sattumalta kesällä vuonna 1953, kun kalastajien verkot tarttuivat Borstön saaren eteläosassa kohtaan, jossa piti merikortin mukaan olla noin 40 metriä syvää ja tasainen pohja. Paikalle saapui myöhemmin laivaston sukeltaja, joka löysi noin 36–38 metrin syvyydessä makaavan "Sankt Mikaelin" hylyn. Laivan hylky oli edelleen hyvässä kunnossa, ja mastojen alaosat olivat pystyssä ulottuen noin 20 metrin syvyyteen. Asiasta tiedotettiin Museoviraston edeltäjälle Muinaistieteelliselle toimikunnalle, ja hylkyä alettiin kutsua Borstön hylyksi.


title: Sankt Mikael

text: Ensimmäiset tutkimukset hylyllä tehtiin 1950-luvun lopulla Muinaistieteellisen toimikunnan johdolla. Ruotsalaiset sukeltajat aloittivat tutkimukset Borstön hylyllä vuonna 1960 urheilusukeltaja Gösta Bojnerin johdolla ja Muinaistieteellisen toimikunnan valvonnassa. Tutkimusryhmä onnistui tunkeutumaan hylyn sisäosiin, mikä tosin edellytti peräkannen aukimurtamista. Hylystä nostettiin pintaan suuri määrä arvotavaraa ja erilaisia esineitä, kuten kulta- ja hopeakuorisia taskukelloja, nuuskarasioita ja jalokivin koristeltuja viuhkoja. Laivan kannelta löytyi lähes kokonaan syöpyneet luistimet sekä kaksipyöräisten Cabriolet-mallisten hevosvaunujen osia, joilla oli myöhemmin suuri merkitys hylyn tunnistamisessa. Hylystä löydettiin myös miehen ja naisen jäänteitä.


title: Sankt Mikael

text: Hylyn pääteltiin olleen matkalla Venäjälle, sillä esimerkiksi erääseen laatikkoon oli merkitty määräsatamaksi Pietari. Alustyypin sekä sieltä löytyneen esineistön perusteella laivaa alettiin kuitenkin virheellisesti pitää hollantilaisena. Laivanhylyn identiteetti selvisi lopulta 1970-luvun alussa tohtori Christian Ahlströmin eri maissa suorittamien arkistotutkimusten tuloksena. Hylyn tunnistamisen ratkaisivat lopulta sukeltajien havaitsemat hevosvaunut, joiden tullivapautta koskevan kirjelmän Ahlström löysi Tanskasta. Hevosvaunut olivat matkalla Pietariin keisarinna Elisabet Petrovnan hoviin, joten niistä ei tarvinnut ajan tavan mukaan maksaa tullia. Kirjeestä saatiin myös selville aluksen kapteenin Carl Paulsen Amielin nimi. Myös itse laivan nimi saatiin selville, kun kävi ilmi, että Amiel oli ennen haaksirikkomatkaansa ohittanut Helsingørin kesäkuussa 1747 ollessaan matkalla Pietarista Hollantiin. Alus oli saapunut Amsterdamiin 19. kesäkuuta, jonne oli jäänyt aluksesta merkintä nimellä "Sankt Mikael". Syksyllä alus lähti uudestaan kohti Pietaria, jonne se ei kuitenkaan lopulta päässyt perille, vaan se haaksirikkoutui Borstön saaren edustalle.


title: Sankt Mikael

text: "Sankt Mikaelin" uppoamispaikka sijaitsee Borstön saaresta kaakkoon, Tvokåbbarnan pohjoispuolella. Lounais-Suomen ympäristökeskus vahvisti Museoviraston ehdotuksesta "Sankt Mikaelin" hylylle suoja-alueen vuonna 1999. Suoja-alueella on kielletty kaikki sukellustoiminta ja ankkurointi, jolla ei ole tekemistä meripelastustoiminnan, viranomaisten suorittamien väylä- ja tutkimustöiden tai Museoviraston ohjaamaan sukellustoiminnan kanssa. Veneellä kulkeminen suoja-alueen läpi on kuitenkin sallittua.


title: Sankt Mikael

text: "Sankt Mikaelin" hylkyyn on 1960-luvun alusta lähtien sukellettu ahkerasti useissa jaksoissa. Vuonna 1986 aluksen kannelta nostettiin isokokoinen Amielin henkilökohtaista omaisuutta sisältänyt arkku, josta löydettiin muun muassa kapteenin käyttämä niin sanottu jaakobinsauva, joka oli sekstanttia edeltänyt merenkulkuväline. Suurin osa "Sankt Mikaelin" lastista koostui tavanomaisista tarvikkeista, kuten tammilankuista, turkinlannasta, kristallisokerista, tupakasta ja kapakalatynnyreistä. Näiden ohella alus kuljetti myös erikseen määrittelemätöntä kauppatavaraa, joka oli tullausarvoltaan yli 60 % lastin arvosta. Hylystä on lisäksi nostettu arvokasta Meissenin tehtaan posliiniastiastoa, josta osa on valkeaa Böttger-posliinia.


title: Sankt Mikael

text: 1980-luvulla alusta alettiin tutkia hylyn mahdollista nostoa ja museoimista varten "Vasa"-laivan tapaan. Tarvittavat sukellustutkimukset suoritettiin heinä- ja elokuussa 1987, jolloin selvitettiin muun muassa aluksen rungon rakennetta, geometrisiä mittoja, vaurioita sekä sijaintipaikan pohjaolosuhteita. Noston suunniteltiin tapahtuvan vuosina 1989–1990 ponttonista ripustetun nostokehikon avulla, minkä jälkeen alus olisi uitettu Helsingin telakka-altaaseen. Hankkeesta jouduttiin kuitenkin luopumaan 1990-luvun laman vuoksi, joka teki rahoituskumppanien löytämisen mahdottomaksi.


title: Jalasjärven vaakuna

text: Jalasjärven vaakuna oli Jalasjärven kunnan tunnus. Vaakunan aihe viittaa epäsuorasti kunnan nimeen; vääntynyt koivunjuuri on soveltuvaa raaka-ainetta reenjalasten valmistamiseen.


title: Jalasjärven vaakuna

text: Vaakunan selitys on ”sinisessä kentässä kaksi hopeista, punanorkkoista koivua.” Vaakunan on suunnitellut Ahti Hammar, ja Jalasjärven kunnanvaltuusto hyväksyi sen kokouksessaan 17. syyskuuta 1951. Sisäasiainministeriö vahvisti vaakunan käyttöön 30. marraskuuta samana vuonna. Vaakuna jäi epäviralliseksi kotiseutuvaakunaksi 2016, kun Jalasjärvi liittyi Kurikan kaupunkiin.


title: Keltin uni

text: Keltin uni () on Mario Vargas Llosan kirjoittama vuonna 2010 ilmestynyt kaunokirjallinen teos. Teos on laadultaan moraliteetti. Sen päähenkilö on irlantilainen diplomaatti ja nationalisti sir Roger Casement (1864–1916). Perustana ovat Casementin elämänvaiheet, joiden ympärille Vargas Llosa kuvittelee elämän.


title: Keltin uni

text: Herätteinä teokseen on ollut kaksi teosta. Ensinnäkin Joseph Conradin elämäkerta, jossa Vargas Llosa ensimmäisen kerran tapasi Casementin nimen. Toinen vaikuttanut teos oli Adam Hochschildin teos "Kuningas Leopoldin haamu", jossa kirjoittaja kuvaa siirtomaavallan aikaisia hirmutekoja Kongossa.


title: Keltin uni

text: Teos alkaa, kun Irlannissa laadittu kapinasalajuoni, jota Casement on ollut punomassa, menee myttyyn ja Casement tuomitaan maanpetoksesta. Romaani kuvaa tapahtumia siitä alkaen taaksepäin mutta palaa välillä kirjan nykyhetkeen ja vankilassa istuvaan Casementiin.


title: František Čermák

text: František Čermák (s. 14. marraskuuta 1976 Valtice, Tšekkoslovakia) on tšekkiläinen tennispelaaja. Nykyisin lähinnä vain nelinpeliä pelaava Čermák on ollut parhaimmillaan nelinpelin ATP-listalla sijalla 14 helmikuussa 2010. Hän on voittanut 29 turnausta nelinpelissä.


title: František Čermák

text: Vuosina 2009 ja 2010 Čermák pelasi nelinpeliä yhdessä slovakialaisen Michal Mertiňákin kanssa. Ennen sitä hänen parinaan pelasi monia vuosia Leoš Friedl.


title: Evijärven vaakuna

text: Evijärven vaakuna on Evijärven kunnan tunnus. Vaakunasta tekee puhuvan sen kalojen korostetut evät ja käytetty aaltokoro.


title: Evijärven vaakuna

text: Vaakunan selitys on ”sinisessä kentässä hopeisen aaltokoroisen tyviön yläpuolella selätysten kaksi tyviöstä nousevaa hopeista kalaa, joiden varukset ovat punaiset.” Vaakunan on suunnitellut Olof Eriksson, ja Evijärven kunnanvaltuusto hyväksyi sen kokouksessaan 16. huhtikuuta 1963. Sisäasiainministeriö vahvisti vaakunan käyttöön 19. syyskuuta samana vuonna.


title: Seututie 212

text: Seututie 212 on Säkylästä Huittisiin johtava tie. Tie on 26 kilometriä pitkä ja se on todella mutkainen ja mäkinen jonka myötä tielle tehtiin parissa kohdassa pieniä oikaisuja vuosina 2009–2010.


title: Seututie 212

text: Tie saa alkunsa Säkylästä Rantatien päätepisteestä Seututien 204 liittymästä, tie on ensin Vuorenmaan eteläpuolelle asti suoraa ja loivamäkistä tietä, Köyliön Vuorenmaalla tie kulkee kyläkeskuksen läpi ja sen jälkeen loppuosuus Huittisiin on todella mutkaista ja mäkistä osuutta Kantatien 41 risteykseen asti, johon koko seututie päättyy.


title: Alajärven vaakuna

text: Alajärven vaakuna on Alajärven kaupungin tunnus. Vaakunan aihe viittaa kunnan nimeen; sen tyviö nimen alku- ja aaltokoro loppuosaan. Vaakuna toistaa Pohjanmaan maakuntavaakunan värit.


title: Alajärven vaakuna

text: Vaakunan selitys on ”sinisessä kentässä hopeinen aaltokoroinen tyviö.” Vaakunan on suunnitellut Olof Eriksson, ja Alajärven kunnanvaltuusto hyväksyi sen kokouksessaan 14. maaliskuuta 1961. Sisäasiainministeriö vahvisti vaakunan käyttöön 16. lokakuuta samana vuonna.


title: Yhdystie 2054

text: Yhdystie 2054 on yhdystie Eurassa. Se on pieni 4 kilometrin pituinen osuus entistä Seututietä 204. Tie saa alkunsa Kantatieltä 43 ja päättyy Seututien 204 risteykseen. Tie kulkee Kauttuan keskustan läpi.


title: Viulukonsertto (Hatšaturjan)

text: Aram Hatšaturjanin viulukonsertto d-molli valmistui vuonna 1940. Teos on omistettu David Oistrahille, joka kantaesitti sen Moskovassa 16. marraskuuta 1940. Oistrah paitsi opasti Hatšaturjania soolo-osuuden säveltämisessä myös kirjoitti oman kadenssinsa, joka eroaa merkittävästi säveltäjän alkuperäisestä. Konsertto sai suopean vastaanoton ja sille myönnettiin Leninin palkinto vuonna 1941. Teoksen suosio on säilynyt nykyaikaan asti.


title: Viulukonsertto (Hatšaturjan)

text: Jean-Pierre Rampal sovitti konserton vuonna 1968 huilulle ja orkesterille säveltäjän itsensä rohkaisemana. Rampal kirjoitti ensimmäiseen osaan uuden kadenssin mutta muutti alkuperäistä sävellystä muuten mahdollisimman vähän.


title: Viulukonsertto (Hatšaturjan)

text: Viulukonsertto oli toinen kolmesta konsertosta, jotka Hatšaturjan sävelsi vuosina 1941–1963 toimineen tunnetun neuvostoliittolaisen pianotrion jäsenille. Muut konsertot olivat Lev Oborinille sävelletty pianokonsertto (1936) ja Svjatoslav Knuševitskille sävelletty sellokonsertto (1946).


title: Viulukonsertto (Hatšaturjan)

text: Sooloviulun lisäksi orkesterin kokoonpanoon kuuluvat piccolo, kaksi huilua, kaksi oboeta, englannintorvi, kaksi klarinettia, kaksi fagottia, neljä käyrätorvea, kolme trumpettia, kolme pasuunaa, tuuba, patarummut, tamburiini, pikkurumpu, symbaalit, bassorumpu, harppu ja jouset.


title: Lapidaria margaretae

text: Lapidaria margaretae on päivikkikasvien heimoon kuuluvan monotyyppisen kasvisuvun "Lapidaria" ainoa laji. Tieteellinen nimi on johdettu latinankielisestä kiveä tarkoittavasta sanasta "lapidis", joka viittaa kasvin kivimäiseen ulkonäköön. Lajin epiteetti periytyy kasvin löytäjältä, Namibian Warmbadissa asuneelta saksalaiselta opettajalta Margarethe Friedrichiltä.


title: Lapidaria margaretae

text: "Lapidaria margaretae" kasvaa kompaktina yksi (harvoin kolmi- tai useampi-) haaraisena, joihin vuosittain kasvaa kahdesta kolmeen lehtiparia (viljeltynä jopa useampikin). Vaalean roosanväriset tai lähes valkeat lehdet ovat pyöreähkön kolmikulmaisia, kölimäisiä ja muodostavat selviä rivejä. Lehtien yläpinnalla on hienon karheaa pintarakennetta.


title: Lapidaria margaretae

text: Yksittäiset pystyt kukat ilmestyvät sivuttain yhteenpainautuneeseen kukkaperään. Kukkaan ei liity erityisiä ylälehtiä. Kukassa on kahdeksan (harvoin vain kuusi tai seitsemän) verholehteä ja noin 100 kullankeltaista terälehteä. Kukan 300–500 hedettä ovat enemmän tai vähemmän pystyjä. Ympyränmuotoisesti kasvaneet mesiöt eivät ole selvästi nähtävissä.


title: Lapidaria margaretae

text: "Lapidaria margaretae" kukkii kotiseudullaan ajalla maaliskuusta syyskuuhun. Kukat aukeavat päivällä.


title: Lapidaria margaretae

text: Seitsemän- (harvoin kuudesta- yhdeksään-) osioiset kodat muistuttavat suuresti "Titanopsis"-suvun vastaavia. Pienet, vaaleanruskeat siemenet ovat päärynänmuotoisia, noin 0,6 millimetriä pitkiä ja 0,5 millimetriä leveitä.


title: Lapidaria margaretae

text: "Lapidaria margaretaen" levinneisyysalue ulottuu namibialaisesta Warmbadin kaupungista viereiseen etelä-afrikkalaiseen Northern Capen provinssiin. Kasvi kasvaa kvartsipitoisilla tasangoilla irtokivien seassa. Vuotuinen sademäärä on 250 millimetrin tuntumassa, mistä pääosa sataa maaliskuussa.


title: Lapidaria margaretae

text: Kromosomiluku on formula_1.


title: Lapidaria margaretae

text: Ensimmäisenä kasvin kuvasi "Mesembryanthemum margaretaena" Gustav Schwantes vuonna 1920. Yhdessä Kurt Dinterin kanssa vuonna 1928 sijoittivat tämän sukuun "Lapidaria". Synonyymejä ovat "Dinteranthus margaretae" ja "Argyroderma margaretae".


title: Klopentiksoli

text: Klopentiksoli oli tyypillinen neurolepti eli antipsykoottinen lääke. Se innovoitiin vuonna 1961, ja se oli lääkeyhtiö Lundbeckin kehittämä. Myöhemmin markkinoille tuli muita vastaavia, saman alaryhmän lääkkeitä kuten flupentiksoli ja tsuklopentiksoli. Ne ovat käytössä vielä edelleen. Klopentiksoli ei ole tällä hetkellä aktiivikäytössä. Lääkkeen julkistamisvuonna 1961, saapui markkinoille eräs vieläkin käytössä oleva antidepressantti: "trisyklinen masennuslääke" (TCA) amitriptyliini.


title: Klopentiksoli

text: Klopentiksoli on piperatsiini, ja kuuluu tiaksantiinien alalajiin. Sen markkinointinimi oli "Sordinol". Lääkettä voitiin tablettimuodon ohella injisoida, eli ruiskuttaa lihaksensisäisesti. Lääke on voimakas sedatiivi, sitä saatettiin käyttää mm. akuuteissa psykooseissa. Ruiskemuotoa käytettäessä, ei potilaan tarvinnut huolehtia itse lääkkeen säännönmukaisesta ottamisesta. Lääkeinjektio oli tarpeen uusia n. 2-4 viikon väliajoin.


title: Klopentiksoli

text: Lääkkeellä tunnettiin tyypillisten neuroleptien käyttöön liittyviä haittavaikutuksia. Näitä ovat mm. Parkinsonin taudin tyyppiset oireet, muut ekstrapyrimidaaliset häiriöt, akatisia sekä antikolinergiset sivuoireet (kuten huimaus, suun kuivuminen, ruuansulatukseen liittyvät häiriöt). Pahanlaatuinen neuroleptioireyhtymä oli sekin mahdollinen lääkkeen käyttöön liittyvänä.


title: Klopentiksoli

text: Klopentiksolia pidettiin kohtalaisen voimakkaasti sedatoivana. Niin ikään lääkkeen antipsykoottista ominaisuutta pidettiin sitäkin vahvana.


title: Klopentiksoli

text: Osaltaan vanhat klassiset neuroleptit ovat korvanneet atyyppiset vastaavat lääkkeet. Niistäkin joitain voidaan injisoida, peroraalisen annostelun ohella.


title: Eric Asamoah-Frimpong

text: Eric Asamoah-Frimpong (s. 14. helmikuuta 1990 Mampong, Ghana) on ghanalainen jalkapalloilija. Keskikentällä pelaava Frimpong edustaa lainalla Tunisian pääsarjassa ES Sahelia.


title: Steeven Langil

text: Steeven Langil (s. 4. maaliskuuta 1988 Fort-de-France, Martinique, Ranska) on ranskalainen jalkapalloilija. Hän edustaa tällä hetkellä Ranskan pääsarjassa pelaavaa En Avant de Guingampia ja on pelipaikaltaan keskikenttäpelaaja.


title: Steeven Langil

text: Langil on syntynyt Fort-de-Francessa Martiniquessa, josta hän muutti myöhemmin perheineen Ranskan mantereelle ja Montpellier’n kaupunkiin. Hän aloitti pelaajauransa Nîmesistä, jonka edustusjoukkueeseen hän nousi vuonna 2006.


title: Steeven Langil

text: Kesällä 2007 hän siirtyi Auxerreen, mutta pelasi ensimmäisen kauden 2007–2008 seuran reservijoukkueessa. Kauden 2009–2010 hän pelasi lainasopimuksella Caenissa.


title: Cristian Balaj

text: Pavel Cristian Balaj (s. 17. elokuuta 1971 Baia Mare, Romania) on romanialainen jalkapalloerotuomari. Hän on toiminut kansainvälisenä erotuomarina vuodesta 2003 lähtien.


title: Cristian Balaj

text: Balaj edusti omalla pelaajaurallaan Baia Marea ja Pécsi Mecsekia. Lopetettuaan pelaajauransa hän siirtyi erotuomariksi ja aloitti tuomitsemisen vuonna 1994.


title: Cristian Balaj

text: Balaj oli yksi nimetyistä ehdokkaista voittamaan Romanian "Vuoden tuomari" -palkinnon vuonna 2008.


title: Carlin Motorsport

text: Carlin (aiemmin nimellä Carlin Motorsport) on brittiläinen autourheilutalli. Talli on kilpaillut muun muassa Formula Renault, Porsche Supercup, A1 Grand Prix, Formula 3 ja GP3-luokissa.


title: Carlin Motorsport

text: Tallin perustivat vuonna 1996 Trevor Carlin ja Martin Stone. Tallissa on työskennellyt entisiä F1-mekaanikkoja, kuten David Lowe ja Mark Owen. Talli debytoi Britannian F3-sarjassa vuonna 1997 ja alkoi rakentaa kolmen auton voittajatiimiä vuonna 1999 yhdessä Steve Hollmanin kanssa.


title: Carlin Motorsport

text: Vuonna 1998 Formula Three Association (FOTA) valitsi Carlinin vuoden talliksi. Talli on voittanut kuusi kuljettajien ja seitsemän tallien mestaruutta Ison-Britannian F3-sarjassa vuosina 2001–2009. Ison-Britannian sarjan lisäksi talli kilpaili F3-luokan Euro Seriesissä vuosina 2008–2009.


title: Carlin Motorsport

text: Vuonna 2006 Carlin voitti Ison-Britannian Formula BMW -sarjan mestaruuden. Vuosina 2005–09 talli kilpaili A1 Grand Prix -sarjassa edustaen Portugalia, Libanonia ja Etelä-Koreaa. Vuodesta 2003 lähtien talli on kilpaillut World Series by Renault -sarjassa ollen parhaimmillaan toinen vuosina 2004 ja 2009.


title: Carlin Motorsport

text: Vuonna 2010 talli kilpaili GP3-luokassa sijoittuen ensimmäisellä kaudella sarjan viidenneksi. Vuonna 2012 talli sijoittui loppupisteissä kolmanneksi. Vuonna 2014 talli voitti sarjassa sekä kuljettajien ja tiimien mestaruudet. Talli vetäytyi sarjasta kauden 2015 päätteeksi.


title: Carlin Motorsport

text: Vuonna 2006 talli ilmoitti osallistuvansa GP2-sarjaan yhteistyössä DPR-tallin kanssa, mutta hanke kariutui. Talli haki myös F1-paikkaa kaudelle 2011, mutta vetäytyi. Vuonna 2011 lähtien Carlin on kilpaillut GP2-sarjassa korvaten vetäytyneen DPR-tallin. Vuonna 2012 talli saavutti kaksi voittoa sijoittuen loppupisteissä viidenneksi. Vuosina 2013 ja 2014 talli sijoittui tiimipisteissä toiseksi. Talli vetäytyi sarjasta kauden 2016 päätteeksi.


title: Carlin Motorsport

text: • GP2-finaali 2011 oli GP2-kauden 2011 ulkopuolinen finaali.


title: Carlin Motorsport

text:
(*) Kausi kesken.
† = Sisältää muissa talleissa saavutetut pisteet.


title: Ritva Erkama

text: Ritva Erkama, o.s. "Suistola" (2. syyskuuta 1945 Kalajoki – 14. maaliskuuta 2015 Espoo) oli suomalainen poliitikko. Hänen puolueensa oli Kansallinen Kokoomus.


title: Ritva Erkama

text: Erkama oli vuosina 1977–2012 Espoon kaupunginvaltuuston jäsen. Hän vaikutti myös kaupunginhallituksessa, vuodesta 2003 alkuvuoteen 2005 sen puheenjohtajana. Ennen siirtymistään kaupunginhallituksen johtoon hän oli toiminut vuodesta 1994 kokoomuksen valtuustoryhmän puheenjohtajana. Hänen kunnallisiin luottamustehtäviinsä kuuluivat myös muun muassa sosiaalilautakunnan puheenjohtajuus vuosina 1977–1988 ja tarkastuslautakunnan puheenjohtajuus vuodesta 2005.


title: Ritva Erkama

text: Erkama oli myös eduskuntavaaliehdokkaana. Lähimmäksi eduskuntapaikkaa hän pääsi eduskuntavaaleissa 1999, joissa hän sai 3 763 ääntä, seitsemän vähemmän kuin Uudenmaan vaalipiirin viimeinen eduskuntaan valittu kokoomuksen ehdokas Hanna Markkula-Kivisilta.


title: Ritva Erkama

text: Erkama oli koulutukseltaan humanististen tieteiden kandidaatti. Hän opiskeli Helsingin yliopistossa pääaineinaan psykologiaa ja kasvatustiedettä. Suurimman osan työurastaan hän työskenteli henkilöstöpäällikkönä. Vuosina 1984–2000 hän hoiti tehtävää Finncarriersin palveluksessa ja vuodesta 2001, kun Finncarriers oli fuusioitunut emoyhtiöönsä, Finnlinesilla. Hän jäi eläkkeelle vuonna 2008.


title: Ritva Erkama

text: Erkama oli naimisissa ja hänellä oli kolme lasta, kaksi poikaa ja tytär.


title: Stade de Tourbillon

text: Stade de Tourbillon on sveitsiläisen jalkapalloseura FC Sionin kotikenttä Sionin kaupungissa, Valais'n kantonissa, Etelä-Sveitsissä. Stadionilla on noin 19 500 katsomopaikkaa. Viime vuosien menestyksen innoittamana kaupunki suunnittelee stadionin uusimista.


title: Pluton kuut

text: Kuiperin vyöhykkeeseen kuuluvalla kääpiöplaneetta Plutolla on viisi tunnettua kuuta. Pluton suurin kuu, Kharon, löydettiin vuonna 1978. Se on 1 200 kilometrin läpimittaisena lähes samaa kokoluokkaa Pluton kanssa. Neljä muuta kuuta ovat huomattavasti pienempiä. Usean pienen kuun löytymisen uskotaan tarkoittavan sitä että Pluton ympärillä kiertää paljon pieniä vielä havaitsemattomia kappaleita.


title: Caroline Rhea

text: Caroline Gilchrist Rhea (s. 13. huhtikuuta 1964 Montreal, Kanada) on kanadalainen stand-up -koomikko ja näyttelijä. Hän oli tosi-tv-sarjan "The Biggest Loser" alkuperäinen juontaja NBCllä ennen kuin Alison Sweeney korvasi hänet kolmannen tuotantokauden jälkeen. Hän on myös tunnettu Hilda Spellmanin roolista tv-sarjassa "Sabrina, teininoita". Hän on toiminut myös ääninäyttelijänä Disneyn animaatiosarjassa Finias ja Ferb.


title: Andreas Beck (tennispelaaja)

text: Andreas Beck (s. 5. helmikuuta 1986 Weingarten) on saksalainen tennispelaaja. Parhaimmillaan hän on ollut ATP-listan sijalla 33 marraskuussa 2009. Hän ei ole voittanut yhtään ATP-turnausta.


title: Andreas Beck (tennispelaaja)

text: Grand Slam -turnauksissa hän on päässyt parhaimmillaan toiselle kierrokselle Australian avoimissa vuosina 2009 ja 2012, Ranskan avoimissa vuosina 2009 ja 2010, Wimbledonissa vuonna 2010 ja Yhdysvaltain avoimissa vuosina 2008–2010.